ועדת החינוך, התרבות והספורט, כנסת 18, פרוטוקול מספר 5, 2009-05-11 12:00

זבולון אורלב: אני מתכבד לפתוח את ישיבת ועדת החינוך, התרבות והספורט על הכוונה לקצץ בתקציבי החינוך.

זבולון אורלב: נקבל את פניו של שר החינוך שיגיע אלינו מייד.

זבולון אורלב: נזעקנו לזמן ישיבת חירום בסוגיית הקיצוץ בחינוך.

זבולון אורלב: אנחנו, קואליציה רחבה שעוסקת בתחום החינוך, מנהלים מאבק מזה שבוע-שבועיים.

זבולון אורלב: אתנו נמצאים יושב-ראש מרכז השלטון המקומי, מר שלמה בוחבוט, חברי כנסת, ארגוני המורים, ארגוני ההורים.

זבולון אורלב: המערכת כולה מגויסת כרגע לסכל את הכוונה הנואלת לקצץ בתקציב החינוך.

זבולון אורלב: אני מקדם בברכה את שר החינוך.

זבולון אורלב: כפי שקבעתי עם השר, נפתח במצגת קצרה.

זבולון אורלב: נפתח בדברי המנכ"ל שייתן סקירה, ואחריו השר, על כוונת הקיצוצים במשרד החינוך ועל המשמעויות הנובעות מכך.

זבולון אורלב: אני מבקש מאוד מכבוד השר ומכבוד המנכ"ל ומיתר הדוברים מקרב עובדי המשרד, לצערי חלק מטקטיקת המאבק של משרד האוצר זה ליצור מסך עשן: יש קיצוץ או אין קיצוץ?

זבולון אורלב: מראים כל מיני מספרים.

זבולון אורלב: הואיל ואני בוגר המשרד ובקי בנתונים, אני יודע היטב שמדובר בקיצוץ עמוק שמאיים באופן משמעותי על האפשרות של מערכת החינוך לתפקד, וזאת בנוסף לקיצוצים רבים שהיו עד כה.

זבולון אורלב: לכן אני מבקש, יש כאן הזדמנות, ובשידור חי, שהשר והמנכ"ל יבהירו היטב את המשמעויות.

זבולון אורלב: אני יכול לבשר לשר שקיימנו עד כה שתי ישיבות בעניין שהוא בתחום אחריותך, אדוני השר.

זבולון אורלב: בשעה 8:30 קיימנו דיון על ענייני ההשכלה הגבוהה.

זבולון אורלב: מעבר לכל ההחלטות זאת הזדמנות לבשר שוב שבעקבות כל המאמצים והלחץ של השר ושל כל יתר הגורמים, גם של ועדת החינוך, התרבות והספורט כמובן, שר האוצר נאות להסיר מסדר יומה של הממשלה ומחוק ההסדרים את הכוונה להכניס שינויים מבניים בהשכלה הגבוהה.

זבולון אורלב: עדיין עומדת על סדר היום סוגיית הקיצוץ שטרם באה על פתרונה.

זבולון אורלב: בנוסף, קיימנו דיון בסוגיית הטלוויזיה החינוכית.

זבולון אורלב: מנכ"ל משרדך הצטרף אלינו בשלהי הדיון, וגם שם כתוצאה מן הלחץ אני שמח לבשר על כך שהנושא ירד מסדר יומה של הממשלה.

זבולון אורלב: הוא לא ירד מסדר היום הציבורי.

זבולון אורלב: נכונו לנו עוד מאבקים רבים, אבל לפחות העניין הזה הוסדר.

זבולון אורלב: אשר על כן, אדוני השר, הואיל והזמן קצר והמלאכה מרובה אני מציע שאתה תפתח ותנווט את אנשי משרדך, קודם כול להבהיר בפתיחת הישיבה על מה מדובר, מה גובה הקיצוץ, מה המשמעויות שלו, מדוע משרד האוצר טוען שהוא מוסיף כסף ואילו משרד החינוך טוען שיש קיצוץ תקציבי.

זבולון אורלב: בבקשה.

גדעון סער: תודה, אדוני היושב-ראש.

גדעון סער: אני רוצה לפתוח ולומר כמה דברים במסגרת, ולהיכנס לפירוט של הדברים.

גדעון סער: בתחילת הדברים ברצוני לומר, המצב במשק קשה ומחייב אחריות מצד כולנו.

גדעון סער: כל הגורמים, כולל הכנסת, צריכים להבין את המשמעויות העמוקות של המצב הכלכלי, שעדיין לא מופנמות עד הסוף.

גדעון סער: אנו עומדים בפני תקופה קשה ביותר של קשיים גדולים מאוד, צריך להבין את זה.

גדעון סער: זאת גם הפריזמה של ההסתכלות שלי.

גדעון סער: אני לא מסתכל על התקופה הזאת כאל תקופה רגילה ותובע את מה שמגיע היה למערכת החינוך שייתבע בדין כי היא נמצאת במצב קשה מאוד.

גדעון סער: אני רוצה לומר לוועדה, וגם לציבור כולו, שהמדינות המתקדמות בעולם משקיעות היום בחינוך בעת המשבר הכלכלי.

גדעון סער: ארצות-הברית, יפן, גרמניה, אוסטרליה, סין, סינגפור – המדינות הללו מבינות שצריך להשקיע בתשתית אנושית.

גדעון סער: הן מבינות שדווקא בתקופה הזאת, כאשר יותר ויותר הורים ומשפחות יהיו במצוקה ויותר ויותר גורמים מן המגזר השלישי שנכנסו, גם אצלנו וגם במקומות אחרים, לתחום העיסוק בחינוך או הסיוע להיבטים ולפעילויות שונות, יהיו חלשים יותר – זאת דווקא התקופה שהמדינה צריכה להשקיע יותר בחינוך.

גדעון סער: מה המצב במערכת החינוך היום – נדמה לי שאין אזרח במדינה שלא מבין.

גדעון סער: אנו נמצאים גם במשבר שנובע מקיצוצים שהושתו על המשרד במשך זמן רב בהיקף של כ-4.5 מיליארד שקלים, שפגעו בצורה קשה מאוד בתקציבי הפעולות של המשרד ופגעו גם בצורה משמעותית מאוד בהיקף שעות הלימוד שמקבלים ילדי ישראל.

גדעון סער: היום ילדי ישראל לומדים 6 או 7 שעות פחות מכפי שלמדו לפני 10 שנים.

גדעון סער: זה בעצם יום לימודים מלא.

גדעון סער: כך קשה מאוד לצפות להגיע להישגים טובים יותר.

גדעון סער: יש משבר שבא לידי ביטוי בהישגים.

גדעון סער: זה לא משבר שנובע כולו מן העניין התקציבי.

גדעון סער: גם אינני רוצה ליצור זיקה של 100%.

גדעון סער: תקצוב סביר או תקצוב הולם הוא תנאי הכרחי, אך לא מספיק.

גדעון סער: יש שינויים רבים שהמערכת הזאת צריכה לעבור.

גדעון סער: באתי למערכת ובחרתי באדם המקצועי ביותר והמיומן ביותר, ד"ר שמשון שושני, שהסכים לחזור למשרד לתקופת כהונה שלישית כמנהל כללי על מנת לחולל את המפנה שכל אזרחי המדינה יודעים שהמערכת זקוקה לו.

גדעון סער: זה הרגע שבו אנו אמורים לחולל את המפנה כי על-פי הנתונים – והתייחסתי אליהם בפרוטרוט במליאה – במדעים, במתמטיקה, בהבנת הנקרא, בכל המבחנים הבין-לאומיים שאליהם ניגשים ילדי ישראל אנו נמצאים בכיוון של ירידה.

גדעון סער: אנו חייבים כמשימה מיידית לקחת על עצמנו לעשות היפוך מגמה של הגרפים, ובדרך הזאת להחזיר גם את אמון הציבור שאפשר אחרת.

גדעון סער: אני מאמין שאפשר אחרת.

גדעון סער: הכנו תוכנית ביחד עם מנכ"ל המשרד, תוכנית מפורטת מאוד.

גדעון סער: התחלנו להציג אותה בפני ראש הממשלה.

גדעון סער: התחלנו לקיים עליה דיונים גם עם אנשי אגף התקציבים במשרד האוצר מכיוון שיש לה גם משמעויות תקציביות, אמנם לא גרנדיוזיות.

גדעון סער: היו תוכניות בעבר שעלו יותר.

גדעון סער: לפי דעתנו לתוכנית הזאת יש סיכויים טובים מאוד להביא את המערכת למקום אחר.

גדעון סער: היום אנו מוצאים את עצמנו במצב קשה ביותר מבחינה תקציבית כתוצאה מכמה דברים, ואני רוצה לפרט כדי שדבריי יובנו.

גדעון סער: אנשי משרד האוצר אומרים שהתקציב גדל, שב-2009 הוא גדול יותר מאשר ב-2008.

גדעון סער: קודם כול אני רוצה לגלות לחברי הוועדה סוד.

גדעון סער: אני רואה כאן גם חברים בוועדת הכספים.

זבולון אורלב: יש 5 חברים בוועדת החינוך, התרבות והספורט שהם חברים גם בוועדת הכספים.

גדעון סער: אדוני היושב-ראש, אתה בקי במיוחד כי אתה מנוסה מאוד בתחום החינוך, אבל החברים שעוסקים בנושא תקציבי משרדי הממשלה יודעים שכל תקציב של כל משרד גדול בשנה נתונה יותר מאשר בשנה הקודמת, גם כאשר יש בו קיצוץ.

גדעון סער: זה נובע מ"טייס אוטומטי", מגידול בהוצאה, מגידול באוכלוסייה.

גדעון סער: במקרה של משרד החינוך הפעם זה נובע בעיקרו של דבר מדברים שלא יבוצעו בשנת 2009 אלא בוצעו ב-2008, משלושה סוגים בעיקר: 1) "אופק חדש", שהוא הסכם שכר שבו מורים מקבלים יותר שכר על יותר שעות.

גדעון סער: אין אפשרות לפגוע בדבר הזה, אין אפשרות להסיט את הדבר הזה, וגם תשלום על שחיקת שכר של מורים במשך שנים.

גדעון סער: 2) מקדם התייקרות כללי, שמגיע לסכומים ניכרים מאוד כאשר מדובר על סכומים כמו של משרד החינוך.

גדעון סער: 3) חקיקה שהכנסת הקודמת חוקקה, שורה של חוקים בתחום החינוך שיש להם עלות תקציבית, וגם זה במדינה שומרת חוק לא נתון לבחירתך אם לקיים את החוק או לא לקיים אותו.

גדעון סער: כלומר, כל הסכומים האלה הם סכומים ייעודיים.

מוחמד ברכה: וגם הגידול הטבעי.

גדעון סער: אמרתי: מעבר לגידול הטבעי, מעבר לגידול בהוצאה.

גדעון סער: אלה הסיבות לגידול בתקציב.

גדעון סער: אבל אלה תוספות ייעודיות שיש בהן אפס גמישות, ולצדן יש פערים תקציביים, חסרים תקציביים בהיקפים של 800 מיליון שקלים בשנת 2009.

גדעון סער: כאשר אני מדבר על פערים תקציביים, תדמיינו בור תקציבי של דברים שעליך לממן.

גדעון סער: למשל נתקבלה החלטת ממשלה חדשה באוגוסט האחרון בנושא הסעות.

גדעון סער: היא עולה כ-50 מיליון שקל.

גדעון סער: צריך לממן את זה מהיכן שהוא.

גדעון סער: אני לא יכול לממן את זה מתוספות שכר שמורים קיבלו לפי דין ולפי הסכמים קיבוציים.

גדעון סער: משרד האוצר תובע: תקיימו הסכם למימון 17.5% מ"אופק חדש".

גדעון סער: אני רוצה להרחיב על זה קצת את הדיבור.

גדעון סער: ורוצים את זה גם אחורה כי ראש הממשלה אולמרט לא אִפשר לקיים את זה בשנה שעברה, והוא ידע מדוע לא אִפשר לקיים את זה, כי ידע שאין מקורות אמיתיים בתקציב משרד החינוך כדי לממן 180 מיליון שקל.

גדעון סער: על הוועדה להבין, כי הוועדה הזאת עסקה ב"אופק חדש" – "אופק חדש" בהבשלה מלאה עלותו 5 מיליארד שקלים.

גדעון סער: זאת אומרת, בהבשלה מלאה התביעה ממשרד החינוך אמורה להיות של מיליארד שקלים.

גדעון סער: יש מאין להביא את זה?

גדעון סער: זה תקציב שהוא 90% משכורות.

גדעון סער: זה להחריב את משרד החינוך.

גדעון סער: אני לא כופר בכך שהיתה חתימה על הסכם כזה בין משרד האוצר למשרד החינוך בהנהגתו הקודמת.

גדעון סער: אינני מצליח להבין את הדבר הזה.

גדעון סער: אבל לבצע את זה, זה פשוט להרוס את המשרד, את מה שנשאר ממנו.

גדעון סער: לא בכדִי לא נתנו לבצע את הסיכום הזה בממשלה הקודמת.

גדעון סער: באופן הזה יש שורה של סיכומים, שרובם לא בוצעו בעבר ונדרשים כעת עם חילופי הממשלות.

גדעון סער: יש למשל גידול טבעי של תלמידים, העלות של זה 115 מיליון שקלים בשנה.

גדעון סער: אנחנו אמורים לספוג שליש.

גדעון סער: אנחנו נקבל שני-שלישים מן הגידול הטבעי של תלמידי ישראל.

גדעון סער: אבל תלמידי ישראל גדלים בשלושה-שלישים, לא בשני-שלישים.

גדעון סער: ואני יכול להציג דוגמאות נוספות.

גדעון סער: הכי קל להגיד: יש כאן חתימה ואני מבצע.

גדעון סער: אבל עליי לשאול מאין אני מבצע, או מאין המשרד אמור לבצע את ההיקפים הללו של מאות מיליוני שקלים.

גדעון סער: אני רוצה להתייעל, והנחיתי להתייעל.

גדעון סער: אני רוצה להביא למצב שלא יהיו בזבוזים בכלל.

גדעון סער: היכן שאני נתקל בדברים האלה אני נותן הנחיה מייד.

גדעון סער: למשל נתתי הנחיה מייד כשנכנסתי לתפקיד להפסיק את הפרסומים מתקציב המשרד ל"אופק חדש".

גדעון סער: לא צריך לפרסם.

גדעון סער: אם זה טוב – כולם יודעים.

גדעון סער: מי שצריך מידע על הרפורמה, ייכנס לאתר משרד החינוך וייקרא.

גדעון סער: אין כסף למותרות הללו במצב שבו אנו נמצאים.

גדעון סער: אני מוכן ללכת גם לדברים שלא בוצעו בעבר.

גדעון סער: אמרתי אתמול לאנשי אגף התקציבים שאני מוכן לאחד מחוזות.

גדעון סער: אבל הצעדים האלה הם "כסף קטן" לעומת התביעה.

גדעון סער: יש כאן תביעה בהיקף גדול, ומקורות גדולים יש רק שניים, ואני לא מרגיש שאפשר לפגוע בהם.

גדעון סער: מקור אחד הוא שעות הוראה.

גדעון סער: נלך ונקצץ בשעות הוראה?

גדעון סער: הלוגיקה תהיה: בשביל לממן רפורמה של שעות פרטניות נקצץ בשעות פרונטליות לכיתות שלמות, אחרי כל הקיצוצים של שעות הוראה בהיקפים דמיוניים שבוצעו בעבר?

גדעון סער: זה יגרום רק נזק ולא יקדם אותנו.

גדעון סער: קיצוץ שעות הוראה זה פיטורי מורים.

גדעון סער: אני רוצה שכולם יבינו את זה.

גדעון סער: כל הנתונים מצביעים על כך שמדינת ישראל צועדת למחסור במורים.

גדעון סער: מקור שני הוא פגיעה בשלטון המקומי, שבמהלך השנים הולך ונפגע יותר ויותר, גם על-ידי הבית הזה, ואני מציע גם לבית הזה להיזהר.

גדעון סער: אני אומר את זה כלפינו, כלפי כולנו, לא מוציא את עצמי מן הכלל כמו בהגדה של פסח.

גדעון סער: אי אפשר לגלגל עוד ועוד עלויות מהשלטון המרכזי לשלטון המקומי.

גדעון סער: גם השלטון המקומי נמצא במצוקה תקציבית, והשלטון המקומי היום מקבל פחות ארנונה, מה גם שבגדול תקציבי הארנונה לא אמורים לשמש למימון החינוך.

גדעון סער: בשביל זה משלמים אזרחי ישראל מסים.

גדעון סער: צריך להבין מה משמעות התמיכות הללו – זה הסעות לילדים, סייעות, פסיכולוגים, שרתים, מזכירים ומזכירות.

גדעון סער: אני כבר לא מדבר על הצד האנושי כאן.

גדעון סער: כל הזמן אנחנו מדברים על כך שאנו רוצים למנוע אבטלה.

גדעון סער: אז מה נעשה?

גדעון סער: נעשה צעדים שהמשמעות שלהם הפוכה?

גדעון סער: אלה אנשים שיאבדו את כל עולמם.

גדעון סער: לכן אינני יכול ללכת למסלולים הללו, ואם כך אני לא יכול לעמוד בתביעות שתובעים ממני.

גדעון סער: אני מבקש להסביר עוד כמה נקודות.

גדעון סער: דיברתי על הבור התקציבי.

גדעון סער: זה נתון אחד.

גדעון סער: יש דברים שמשרד האוצר מציע עכשיו כדי להתמודד עם המצב, שהם לא מתקציב משרד החינוך אבל זה כסף שהולך לחינוך.

גדעון סער: למשל, צמצום רדיקלי מאוד בהיקף הכניסה ל"אופק חדש", מהיקף של 680 בתי-ספר להיקף של 200 בתי-ספר.

גדעון סער: בסופו של דבר זה כסף שמוזרם למערכת, בשכר, בשעות הוראה.

גדעון סער: זה לא טוב.

גדעון סער: נכון, המצב מיוחד, המצב שונה, אבל צריך לראות איך להקטין את זה בצורה רדיקלית פחות, כי בסופו של דבר יש מחויבות להשלים את המהלך הזה בתוך 5 שנים.

גדעון סער: למרות שזה לא רפורמה שלי, למרות שייתכן שכל אחד מאמין שהיה עושה את הדברים אחרת צריך יהיה להשלים את התוכנית הזאת.

גדעון סער: נקודה אחרת היא החוק של חברת הכנסת רונית תירוש, על כיתות א'-ב'.

גדעון סער: זה דבר חשוב שהתחילו ליישם.

גדעון סער: הוצע לדחות את זה בשנה.

רונית תירוש: לדחות ולפרוס, במקום על פני שנתיים – על פני 6 שנים.

גדעון סער: לא לבטל אלא לדחות.

גדעון סער: בסופו של דבר זה חוק חשוב כי הוא מאפשר לילדים בכיתות הראשונות ללמוד בכיתות מרווחות יותר את מקצועות הליבה, המקצועות החשובים.

גדעון סער: זה דבר שאין ספק בחשיבותו.

גדעון סער: אני אומר פעם נוספת, אפשר להגיע לפשרות מתוך הבנה שאנו במצב קשה.

גדעון סער: אבל אני מתאר רק את כל המעגלים.

גדעון סער: זה בנוסף לבור התקציבי שציינתי קודם.

גדעון סער: זה לא במקום, אלא בנוסף.

גדעון סער: המעגל השלישי הוא מעגל של דברים שנוגעים לתוכנית שהכנו.

גדעון סער: אם אנחנו רוצים ללכת לכיוונים של שיפור כוח ההוראה, ובסופו של דבר זה המרכיב הכי חיוני להצלת החינוך – ואני חוזר ואומר: יש בישראל מורים מעולים שמחזיקים בשיניים את המערכת בתנאים בלתי אפשריים ומרוויחים שכר מעליב.

גדעון סער: אבל כולם יודעים שלא כל מי שנכנס היום למערכת הוא מי שבתנאים אופטימליים היינו רוצים שייכנס למערכת.

גדעון סער: צריך לשנות את הדבר הזה.

גדעון סער: נושא נוסף – אני אומר רק בכותרות כי זו תוכנית רחבה מאוד: תקשוב של המערכת.

גדעון סער: כלומר, להכניס את המערכת למאה העשרים-ואחת, ואולי המנכ"ל יפרט אחר-כך – כיתות חכמות, תשתית מחשובית וטכנולוגית שמתחילה להתקרב למה שקורה בעולם, ולהעביר גם השתלמויות למורים בנושאים הללו.

גדעון סער: אם לא נמהר לעשות את זה, נהיה בפיגור קשה מאוד אחרי המדינות המתקדמות בעולם.

גדעון סער: אנו מתקרבים לנקודה שעוצמה של מדינה תיבחן בעוצמה של מערכת החינוך שלה.

גדעון סער: אנחנו צריכים לזה תקציבים, לא דרמטיים כמו דברים אחרים, אבל אנחנו צריכים תקציבים.

גדעון סער: אנו מציעים לפרוס את התקשוב על פני 5 שנים, אבל אם נבוא בשביל לשבת ולא לעשות שום דבר וננסה רק לשמור על הקיים – לא נעשה את מה שאנו מחויבים לעשות כלפי עתיד הילדים שלנו וכלפי העתיד של החברה והמדינה הזאת.

גדעון סער: הנקודה הרביעית היא ההשכלה הגבוהה.

גדעון סער: גם זה חלק ממערכת החינוך.

גדעון סער: ההשכלה הגבוהה על-פי הצעת משרד האוצר, הקיצוץ שמושת עליה בקיצוץ הרוחבי הוא הכי גבוה פרופורציונלית בהשוואה למה שמוטל על כולם.

זבולון אורלב: 9%.

גדעון סער: במקום 2% – 9%.

גדעון סער: אני מתרשם, אדוני היושב-ראש.

זבולון אורלב: היתה לנו ישיבה על כך הבוקר.

רונית תירוש: זה לא בוטל?

גדעון סער: לא, זה לא בוטל.

גדעון סער: בכל המשרדים הקיצוץ לא כולל את נושא הפנסיה והשכר, ומשום מה לגבי ההשכלה הגבוהה הוא כולל את זה.

גדעון סער: כלומר זה לא 2% אלא 9%.

גדעון סער: זה קיצוץ דרמטי.

גדעון סער: צריך להבין מה קורה באוניברסיטאות.

גדעון סער: האוניברסיטאות היום במצב שהתזרים של התרומות והכסף שקיבלו מחוץ-לארץ, בשל המשבר הכלכלי העולמי נמצא בירידה דרמטית.

גדעון סער: אנחנו מסכנים כאן גם את התשתית הזאת.

גדעון סער: בנוסף לכך, באשר לסטודנטים, יש את הנושא שנדון כאן הבוקר, ואני מבין שקיבלתם את הבשורה, על שלושת החוגים.

גדעון סער: בסופו של דבר הוחלט לא לבצע את זה.

גדעון סער: ההערכה שלי, שצריך להודות על כך גם ליושב-ראש ההסתדרות מר עופר עיני, כך אני מעריך.

גדעון סער: אגב, אני שוקל להצטרף להסתדרות הכללית.

זבולון אורלב: זו החדשה הלוהטת מן הדיון היום, שאיש ליכוד מובהק שוקל להצטרף להסתדרות הכללית ...

שלמה מולה: אם ראש הממשלה יצטרך להסתדרות הכללית – זה טוב יותר ...

זבולון אורלב: אפילו השר ברק יצטרף אולי להסתדרות הכללית ...

גדעון סער: הגעתי למסקנה שאני צריך לשקול את זה ...

גדעון סער: לגבי השר אהוד ברק זה טבעי פחות מאשר לגביי, אבל לגביי, בהתחשב בזרם הפוליטי שאני בא ממנו, זה אולי צפוי פחות.

זבולון אורלב: אמרתי: זו החדשה הלוהטת.

גדעון סער: אבל אני לא רוצה להיכנס לזה כרגע.

גדעון סער: זה לא נושא הדיון.

גדעון סער: אני רוצה רק לתת קרדיט למי שלהערכתי מגיע לו קרדיט במקרה הזה.

גדעון סער: אני מקצר בדבריי.

גדעון סער: אני מציג רק את נתוני הבסיס, כדי שחברי הוועדה יבינו בפני מה אנו עומדים.

זבולון אורלב: בסך הכול, מה גודל הקיצוץ המדובר במשרד החינוך?

גדעון סער: רק רגע, אדוני היושב-ראש, תן לי רק לסיים.

גדעון סער: אבהיר הכול.

גדעון סער: נותרה עדיין בעינה בעיה של השתתפות המדינה בשכר לימוד הסטודנטים.

גדעון סער: יש ירידה מ-26% ל-20%.

גדעון סער: זה עדיין עומד על הפרק ואני מקווה שבסופו של דבר לא יעבור.

ציפי חוטובלי: תוכל לחזור על הנתון הזה?

זבולון אורלב: אם לא תהיה החלטת ממשלה חיובית, באופן אוטומטי שכר הלימוד יעלה.

זבולון אורלב: במקום שהמדינה מסבסדת 26% היא תסבסד רק 20% ושכר הלימוד יעלה בכ-1,000 שקלים לשנה.

גדעון סער: אני רוצה להבהיר עכשיו את כל המכלול.

גדעון סער: ראשית, יש לנו פערים תקציביים שנובעים מחסרים.

גדעון סער: בשנה הנוכחית, שנת 2009, החסרים מסתכמים בכ-800 מיליון שקלים, ואולי קצת פחות – תלוי מה יהיו ההחלטות הסופיות לגבי היקף "אופק חדש" – בשנת 2010.

זבולון אורלב: בכמה פחות?

זבולון אורלב: 100 מיליון שקל?

זבולון אורלב: 200 מיליון שקל?

גדעון סער: כמדומני כ-400 מיליון שקל.

גדעון סער: הכול בהנחה, שאני סבור שאינה הנחה טובה כי אנו מנסים לשנות אותה, שיורידו את "אופק חדש" להיקפים שמשרד האוצר מבקש.

גדעון סער: שנית, אנו זקוקים לכסף מינימלי כדי לבצע את התוכניות שהזכרתי כאן.

גדעון סער: דבר שלישי, יש דברים שנובעים מנטל שהאוצר מוריד מעצמו בחקיקה וב"אופק חדש".

גדעון סער: אנחנו בפני הכרעה דרמטית מאוד של הממשלה מחר.

גדעון סער: אנו מנהלים שיחות שיתחדשו אחר-הצהרים עם אגף התקציבים במשרד האוצר.

גדעון סער: הנחיתי את הצוות המקצועי שלי לעשות הכול כדי למצוא פתרון.

גדעון סער: התחלתי את דבריי באמרי שזאת שעה קשה מבחינה תקציבית.

גדעון סער: אני לא מקנא גם במלאכה שמוטלת על משרד האוצר.

גדעון סער: אבל אני סבור שאנו חייבים לראות את העניין הזה בראייה רחבה.

גדעון סער: המשמעות היא לא להגיע למקום שיסכן את העתיד שלנו.

גדעון סער: אם נפגע בחינוך את הפגיעה המלאה שתיארתי, נפגע בעתיד שלנו.

גדעון סער: אנחנו בוודאי נזדקק גם לקול, אבל לא רק לקול, גם לתמיכה המעשית של הכנסת בהמשך הדרך.

גדעון סער: אני מצדי מתכוון, במסגרת מה שהם לא קווים אדומים, לנסות להגיע לפתרון.

גדעון סער: נכון לאתמול בערב, הפערים עדיין גדולים מאוד-מאוד.

זבולון אורלב: תודה רבה אדוני השר.

זבולון אורלב: הנתונים שמסרת מבהירים באופן חד-משמעי, על כל פנים מנקודת מבטי, שהדיון מחר בממשלה והחלטת הממשלה משמעותיים מאוד, כי אנחנו לא מדברים על לוח חלק.

זבולון אורלב: מדובר על מערכת חינוך שספגה ב-6-7 השנים האחרונות קיצוצים רבים, שעולים לכדי למעלה מ-4 מיליארד שקלים.

זבולון אורלב: זה סכום עצום.

זבולון אורלב: מדובר על קיצוץ של כ-250 אלף שעות הוראה, סדרי גודל שוועדת החינוך לדורותיה כל פעם הזדעזעה מחדש.

זבולון אורלב: אני סבור בהחלט שהגענו לעברי פי פחת.

זבולון אורלב: בעניין החינוך, אדוני השר, יש בשורה טובה, ואני אומר את זה בעקבות השיחות שלי עם חברי הכנסת, שבאמת התמיכה היא חוצת מפלגות.

זבולון אורלב: הבטחתי מעל במת הכנסת שגם אם הממשלה תיכשל בהחלטתה, עדיין מותר לנו כאן

זבולון אורלב: בכנסת – החוק הוא חוק של הכנסת – לעשות את כל הדרוש, גם בוועדת הכספים וגם ביתר הוועדות, כדי לנסות לא רק למנוע את הקיצוץ, אלא להשיג את הסכומים שיכולים לאפשר למשרד החינוך לצאת מן המדרון החלקלק ומהדהירה לקריסה, לעשות שינוי כיוון ולהתחיל להוביל את מערכת הקידום ולהצעיד אותה קדימה.

זבולון אורלב: התוצאות של המבחנים הבין-לאומיים ועוד כל מיני דברים שאין צורך לחזור עליהם, מראים שבאמת נדלקה נורה מאוד-מאוד אדומה.

זבולון אורלב: נרשמו עד כה 7 חברי כנסת וביקשו רשות דיבור ויש גם אישי ציבור שאנו חייבים לתת להם להתבטא.

זבולון אורלב: לשם כך הם הגיעו כי אנו רוצים לשמוע אותם.

זבולון אורלב: יש לנו עוד קצת יותר משעה לקיים את הדיון.

זבולון אורלב: אני מבקש מכולם לצמצם ככל האפשר לדברים העיקריים.

זבולון אורלב: זה יאפשר לי לתת ליותר חברים להתבטא.

זבולון אורלב: אין צורך לבקש ממני רשות דיבור.

זבולון אורלב: בשל צמצום הזמן, יש כבר יותר מדי דוברים ואין מקום להוסיף.

זבולון אורלב: ידברו לסירוגין חברי הכנסת ואישי הציבור ואז ניתן לכולם להשתלב.

זבולון אורלב: ראשון הדוברים אחרי השר הוא יושב-ראש מרכז השלטון המקומי, מר שלמה בוחבוט.

זבולון אורלב: הואיל וזאת ישיבה ראשונה שאתה מתארח בוועדה בתפקידך החדש, אפשר עדיין לברך אותך.

זבולון אורלב: אני מוקיר מאוד את כל פעליך עד היום ובטוחני שתעשה חיל בתפקידך.

2186: תודה.

2186: כבוד השר, ידידיי ראשי הרשויות, חברי הכנסת.

2186: קודם כול אני רוצה להודות ליושב-ראש הוועדה על הדחיפות של כינוס הוועדה הזאת.

2186: אני מבקש להציג את עצמנו.

2186: אנו בעצם קבלני משנה של מדינת ישראל.

2186: אנו מבצעים מה שהיא מחליטה.

2186: אנו מנהלים את מערכת החינוך על-פי חלוקה שאמורה להיות של 75%-25%.

2186: אגב, אין קבלן כזה בעולם, שאתה חותם אתו על הסכם והוא מבצע עבודה במיליון במקום ב-10 מיליון שקלים.

2186: והדבר החמור, ממשלות ישראל לדורותיהן, לצערנו, לא מצאו לנכון לקיים, לא אתנו ולא אתכם, דיון מסודר.

2186: המדינה היתה צריכה להיפגש עם צוות מוועדת החינוך, התרבות והספורט על מנת לקיים דיונים על הקיצוצים.

2186: הייתי חבר כנסת בעבר ואני יודע איך הדברים מתנהלים.

2186: לצערי הרב לחברי הכנסת אין מספיק עוזרים מקצועיים, אין להם כלכלנים שיבדקו, וגם לשר האוצר אין כלכלן שיסייע בידו.

2186: הוא היה צריך לקחת כלכלן מבחוץ שיכניס אותו לנבכי התקציבים.

2186: דנו היום בקיצוצים, אבל יש עוד כמה דברים נוספים בחוק ההסדרים במשק המדינה שהם בעוכרנו ויעשו בלגן במערכת החינוך.

2186: רבותי, לא יעלה על הדעת שבכל שנה בדיוני התקציב אנחנו צריכים לצאת להפגנות ולאיים.

2186: קודם כול יש מרכז שלטון מקומי חדש.

2186: מה שהיה עד היום הוא מה שהיה.

2186: לא נהיה מוכנים להחזיק מערכת שגורמת לנו לגירעונות.

2186: למי שנמצא במרכז אולי יש את היכולות, אבל ככל שמתרחקים לפריפריה רואים התמוטטות.

2186: באה המדינה ואומרת: אתם יודעים מה, יש לנו עכשיו פטנט.

2186: בואו ניקח מהגדולות ונעביר לקטנות.

2186: גם זה לא ילך, פשוט לא ילך.

2186: זה לא מקובל עלינו ואנחנו לא מוכנים לכך.

2186: רבותי, אנו מייצגים 7.5 מיליון תושבים, מתוכם 1.25 מיליון ילדים.

2186: כל מי שנושא באחריות, אנחנו וכמובן גם אתם כוועדת החינוך, התרבות והספורט, לא יכול להרשות שהמצב הזה ימשיך כפי שהוא.

2186: מצד אחד, מקצצים, גורמים לנו לגירעונות, ואחר-כך – אני יודע, אדוני השר, שבממשלה הזאת יש שרים שכבר משמיצים את השלטון המקומי, שאומרים שאנחנו לא יודעים לנהל את הדברים.

2186: בבקשה, בואו תיקחו את בתי-הספר היסודיים, תיקחו את גני-הילדים, תיקחו את החינוך הבלתי פורמלי, את החינוך המיוחד.

2186: אנחנו מוותרים.

2186: אתם יודעים מה, אנו מוכנים בכל חודש להעביר שיק למשרד החינוך על סך 25% ההשתתפות שלנו.

2186: אני אומר לכם, זאת אחת התוכניות.

2186: אם המדינה לא תבין פעם אחת ולתמיד שמערכת החינוך זה לא הוצאה, שמערכת החינוך זה העתיד, אז יש בעיה למדינה, יש בעיה לממשלה.

2186: אני לא מבין כיצד אומרים שלא מקצצים.

2186: מר רן ארז, אינני יודע אם כבר גונבה שמועה לאוזניך, אבל כבר אתמול התחילו ברשתות החינוך לפטר 1,450 מורים בערי הפריפריה.

2186: אלה מפוטרים נוספים שיסתובבו ברחובות ויעזבו את הפריפריה.

2186: בג"ץ עטאלה – זה נושא שהיו חייבים לתת לו פתרונות.

2186: הולכים לסגור את כל גני תת-החובה בפריפריה.

2186: למה?

2186: עד היום זה היה חינם.

2186: החל ב-1 בספט

2186: מבר זה יעלה 700 שקל לילד.

2186: אף אחד לא ישלם את הסכומים הללו.

2186: רבותי חברי הכנסת, משרד החינוך באמצעות משרד האוצר ביטל את כל נושא השיפוצים בבתי-הספר, זרק את זה עלינו.

2186: כל נושא חידוש המבנים ובניית הכיתות.

2186: לקחו לנו 50%.

2186: הורידו את כל התקציבים של מפעל הפיס.

2186: יש עוד כמה נושאים שאני חייב לציין בפניכם שמופיעים בחוק ההסדרים.

2186: אדוני היושב-ראש, חשוב שתורידו אותם מסדר יומה של הכנסת.

2186: קודם כול, רוצים לקצץ מהרשויות הגדולות ולהעביר לרשויות הקטנות בנושא חינוך; מדברים על שינוי הקריטריון של המרחקים מבית התלמיד לבית-הספר.

2186: עליכם לדעת שילד שעד היום הלך 2 קילומטרים לכל כיוון, מ-1 בספטמבר אפשר שילך 3 קילומטרים, ובכיתה ה' – 4 קילומטרים; מדברים על פתיחת אזורי רישום.

2186: מישהו החליט לחסל את כל החינוך הממלכתי.

2186: ברגע שפותחים את אזורי הרישום, ובעיקר בישובים מסוימים, אני לא צריך להגיד לכם, תהיה תחרות.

2186: מדברים היום על שקיפות, שהכול יהיה שקוף באינטרנט ויידעו מה המיצב של אותו בית-ספר ומה רמת הלימודים בו וכולי.

2186: יהיו בתי-ספר שבעקבות זה ייסגרו; מדובר על עידוד הקמת בתי-ספר יסודיים פרטיים.

2186: זה מופיע בחוק ההסדרים במשק המדינה; מדובר גם על קיצוץ של 50% בהרחבת תוכנית "אופק חדש" ובפיצול כיתות.

2186: זה לא ילך.

2186: אנו כראשי עיריות, כל אחד מאתנו נאבק, רצה להיכנס ל"אופק חדש", ואמרו לו: תחכה בתור.

2186: מדובר ב-680 בתי-ספר.

2186: היום לך תתחיל להיאבק כדי להיכנס לרשימת 250 הכיתות.

2186: רבותי, אנחנו מחזקים כל מי מכם שיוצא למאבק.

2186: מחר בבוקר בשעה 12:00 נצא להפגנה מול משרד ראש הממשלה ומול שר האוצר.

2186: למרות שאני אומר לכם, אולי אנחנו עוברים על החוק.

2186: נעבור על החוק.

2186: משום מה לא נתנו לנו אישור להפגין אז אנחנו מתחכמים.

2186: ננצל את החוק.

2186: בכל מקום יהיו 40 מפגינים – מול משרד האוצר 40 מפגינים, מול משרד ראש הממשלה 40 מפגינים.

2186: ביום רביעי אני קורא לכל הארגונים ללא יוצא מן הכלל.

2186: אני מברך את המכללות שהחליטו להצטרף.

2186: אני קורא לאוניברסיטאות ולכל מערכת החינוך בארץ לשבות אתנו ביום רביעי לשעתיים.

2186: זאת שביתת אזהרה.

2186: אנו נפגשים היום עם שר האוצר ורוצים להראות לו את הנקודות האפלות שלצערי נערי האוצר לא תמיד מראים.

2186: אינני יודע אם אני צריך להגיד את זה.

2186: אני מציע, אולי כדאי ששר האוצר החדש יתחיל להביא אנשים מבחוץ, בני 40 ולא ילדים שרק סיימו את לימודיהם באוניברסיטה ויש להם רצון להיכנס למערכת, להיות מנכ"ל של בנק הפועלים ושל כל מיני מערכות.

2186: מדוע?

2186: זה בעוכרנו.

2186: אתם יודעים איך זה הולך – הרפרנט אומר: "אדוני, תביא לי בבקשה קיצוץ מאותו משרד, אני צריך 700 מיליון שקל.

2186: אם לא תביא לי את זה, יש לך בעיה".

2186: הרפרנט לא שואל אף אחד.

2186: אי אפשר להמשיך לנהל מערכת כל-כך חכמה וכל-כך שצריך לעשות עתיד לה בדרך הזאת.

2186: תודה רבה.

זאב בילסקי: אדוני היושב-ראש, קודם כול ברכותיי לשר.

זאב בילסקי: אדם שכל הזמן כיוון את עצמו למשרד המשפטים, כל-כך בקי היום במשרד החינוך בזמן כל-כך קצר?

זאב בילסקי: יישר כוח לכבוד השר.

זאב בילסקי: אתה באמת בקי מאוד, ואני גם מחזק את ידיך במאבק שלך.

גדעון סער: תודה רבה.

זאב בילסקי: הייתי רוצה להגיד לך, אדוני היושב-ראש, אולי טוב שאני מדבר אחרי יושב-ראש מרכז השלטון המקומי.

זאב בילסקי: קרה דבר במדינת ישראל, ולא עכשיו.

זאב בילסקי: השלטון המקומי למעשה מחזיק הרבה מאוד מן החינוך במדינת ישראל.

זאב בילסקי: זה לא קרה מכיוון שמישהו כיוון לכך.

זאב בילסקי: פשוט התושב מתקשר ואומר: אני רוצה לדבר עם ראש העירייה.

זאב בילסקי: הוא בא לדבר עם ראש העירייה ואומר לו: תחליף את המנהל בבית-הספר.

זאב בילסקי: אומר לו ראש העירייה: אני לא יכול לעשות את זה, תפנה למנהלת המחוז.

זאב בילסקי: אומר לו: אתה יודע איפה יושבת מנהלת המחוז?

זאב בילסקי: אומר: כן, היא יושבת כאן.

זאב בילסקי: אומר התושב: אם אתה יודע, תיסע אתה ותסדר לי את העניין.

זאב בילסקי: הבחירה הישירה, אדוני השר ואדוני היושב-ראש, הביאה לכך שראשי הרשויות הם שמוטל עליהם היום העול.

זאב בילסקי: לא הייתי משתמש במילה "קבלנים", למרות שיש בזה הרבה, אבל הם אלה שהציבור מצפה מהם להביא את החינוך והם נבחרים על כך.

זאב בילסקי: לא ראיתי ראש רשות אחד שנבחר אי-פעם מבלי שדיבר כל הזמן על חינוך, חינוך, חינוך.

זאב בילסקי: אדוני השר, הסתיימה מערכת בחירות והיתה לאנשים הרגשה שהממשלה עכשיו מביאה משהו חדש שלא היה, משהו חדש שייתן באמת לאנשים תחושה מסוימת.

זאב בילסקי: יושב כאן מר דב לאוטמן, חתן פרס ישראל, אדם שאת כל חייו הקדיש לחינוך ואכן טורח להגיע עד לכאן לישיבה כי הוא מקווה שבאמת באיזה מקום נצליח להביא למשהו חדש, ויש התחלות, והתחלנו.

זאב בילסקי: באה הממשלה הזאת, אדוני השר, ואני חייב להגיד לך את זה למרות שאני תומך בך במאבקך ויודע היכן אתה נמצא, אבל אתה עדיין חבר באותה ממשלה.

זאב בילסקי: בא ראש הממשלה וברגל גסה מחזיר אותנו שנים אחורה.

זאב בילסקי: לכן אני מבקש ממך, אדוני היושב-ראש, בואו נשב כאן כולנו ונעשה חזית אחת כדי לא לתת לממשלה הזאת להחזיר אותנו אחורה.

זאב בילסקי: אמר היועץ של שר האוצר שהצבא אולי קצת גדול על המדינה הזאת.

גדעון סער: סליחה שאני מתפרץ לדבריך, חבר הכנסת בילסקי, לפי דעתי גם אתה עדיין לא יודע מה עמדת ראש הממשלה בנושא הזה.

גדעון סער: ייתכן שאני מבקש יותר מדי כי יש פיתוי לאיש אופוזיציה לתקוף מייד את ראש הממשלה.

גדעון סער: אפשר להתאפק קצת.

גדעון סער: בואו נראה איך הדברים נגמרים, ובואו נראה את מי צריך לתקוף ומי צריך לתקוף.

גדעון סער: בכלל, גיליתי שבחיים הפוליטיים כאשר אתה מנהל את הדברים על בסיס ענייני ולא על בסיס פרסונלי הציבור מקבל את זה טוב יותר.

גדעון סער: לכן, למרות שמנסים מאוד להסיט את הדיון לאפיקים פרסונליים ופוליטיים, אני כל הזמן מתעקש לדבר על החינוך.

גדעון סער: אני מוכן גם שימשיכו לעשות מאמצים.

גדעון סער: אני לא מתכוון לסטות מזה.

זבולון אורלב: חבר הכנסת בילסקי, אנא תואיל לקצר את דבריך.

זאב בילסקי: פשוט השר הוביל אותי למקום אחר.

זאב בילסקי: אדוני השר, למרות מה שהערת לי, אני לא מתכוון למשוך את דברי השבח והקילוסין שהרעפתי עליך בהתחלה.

זאב בילסקי: אני נשאר דבק בהם.

זאב בילסקי: אבל עדיין אני חוזר ואומר לך שאינני יודע אם אני חס וחלילה פגעתי בכבודו של ראש הממשלה.

זאב בילסקי: אני בהחלט לא מתכוון לעשות את זה, ואני מוכן גם בהחלט לחכות עד מחר בצהרים.

זאב בילסקי: נראה לאן מתקדמים הדברים.

זאב בילסקי: אבל אני מודיע לך, אדוני השר, עשיתי דרך ארוכה כדי להגיע לכאן ולשבת כאן ולהיות ביחד עם האנשים שיושבים מסביב לשולחן ולא לתת לממשלה הזאת להחזיר אותנו בנושא החינוך אחורה.

זאב בילסקי: זה נושא אחד שכולנו מאוחדים סביבו.

זאב בילסקי: הממשלה תופתע כאשר תראה בכנסת הזאת איך שבאמת אופוזיציה וקואליציה הולכות ביחד.

זאב בילסקי: אני כבר מציע את שירותיי הטובים לך, אדוני השר, בכלל בנושא החינוך ובנושא הרשויות המקומיות וגם במלחמה בקיצוץ.

זאב בילסקי: אני מוכן לעמוד לידך ולעשות הכול כדי שלא נחזיר את החינוך אחורה.

גדעון סער: תודה רבה.

זבולון אורלב: תודה רבה.

זבולון אורלב: הדובר הבא הוא מזכ"ל הסתדרות המורים, מר יוסי וסרמן.

זבולון אורלב: גם ממך אני מבקש לדבר בתמציתיות.

יוסף וסרמן: מכובדי, אנו תומכים תמיכה מוחלטת במאבקו של שר החינוך ומנכ"ל משרד החינוך למען מערכת החינוך של מדינת ישראל.

יוסף וסרמן: שר החינוך לא נאבק למען משרד החינוך, אלא עבור עם ישראל וילדי ישראל, עבור אלה שחיים כאן היום וגם עבור אזרחי העתיד של מדינת ישראל.

יוסף וסרמן: החינוך הוא תשתית קיומית לקיום החברה בישראל.

יוסף וסרמן: לא תמיד השכלנו להבין את זה.

יוסף וסרמן: רבים אמרו שזה כך, אבל לא עשינו הרבה על מנת שזה יתקיים.

יוסף וסרמן: אני מקווה שאדוני היושב-ראש, המוכר לי כאיש חינוך מזה שנים רבות, יידע וישכיל לאחד את כל חברי הכנסת מכל הסיעות למען מערכת החינוך לתמיכה שהיא בהחלט, כדבריך, חוצה מפלגות.

יוסף וסרמן: הנושא השני, שאומר בקצרה על-פי בקשתך, הוא "אופק חדש".

יוסף וסרמן: מכובדי חברי הכנסת, אדוני השר, היושב-ראש, ארגון עובדים לא עושה רפורמות.

יוסף וסרמן: ממשלה עושה רפורמות.

יוסף וסרמן: שמענו, קיבלנו ונעתרנו לבקשת הממשלה לחתום על הסכם קיבוצי, על רפורמת "אופק חדש".

יוסף וסרמן: לא היה לנו קל.

יוסף וסרמן: היה לנו קשה מאוד-מאוד-מאוד, אבל האמנו ואנו מאמינים שזו הדרך הנכונה לשדרג את מערכת החינוך של מדינת ישראל, את מעמדם של המורים ושכרם ולהביא את טובי האנשים למערכת החינוך של מדינת ישראל.

יוסף וסרמן: לכן לא יעלה על הדעת שממשלת ישראל בראשות מר נתניהו, ששוחחתי אתו לא מעט בשנים האחרונות, והנושא של החינוך הוא נושא מוביל בעיניו - - -

זבולון אורלב: סליחה שאני מפריע לך.

זבולון אורלב: משמעות הצלצול כרגע, שישיבת הכנסת במליאה מתחילה.

זבולון אורלב: קיבלנו אישור מיושב-ראש הכנסת, נוכח דחיפות הישיבה, לקיים את הישיבה תוך כדי ישיבת הכנסת.

זבולון אורלב: אם יהיו הצבעות נצטרך לעצור את הישיבה, לעלות להצביע ולחזור לכאן.

זבולון אורלב: בבקשה תמשיך.

זבולון אורלב: לכן גם השידור החי עובר עכשיו למליאה.

יוסף וסרמן: אני בטוח ששר החינוך רוצה לבטא ולקיים את מדיניות ראש הממשלה.

יוסף וסרמן: שמעתי ממנו יותר מפעם אחת: הכול למען מערכת החינוך.

יוסף וסרמן: לכן ממערכת החינוך אסור לקחת.

יוסף וסרמן: למערכת החינוך צריך לתת על מנת שאפשר יהיה לקיים ולו חלק מן התוכניות שהממשלה בראשות מר נתניהו ומערכת החינוך בהובלת השר גדעון סער וד"ר שמשון שושני, שהגיע למען הגשמת המטרות האלה למשרד החינוך, רוצים לבצע.

יוסף וסרמן: לא יעלה על הדעת שראשי הרשויות המקומיות, חברי הכנסת, משרד האוצר, שר החינוך והמשרד יסכימו לצמצם את "אופק חדש" כי זה היסוד לקידום המערכת.

יוסף וסרמן: זה לא הרפורמה, אלא זה היסוד הראשוני של הרפורמה.

יוסף וסרמן: עליו אפשר לבנות עוד ועוד רפורמה גדולה ואמיתית ומלאה לילדי ישראל.

יוסף וסרמן: אני מבקש מכל חברי הכנסת, ואני פונה לראש הממשלה, לעשות הכול, גם בימים קשים כאלה, לא לקחת ממערכת החינוך.

יוסף וסרמן: צריך לתת למערכת החינוך ולאפשר לשר ולצמרת המשרד להוביל את החינוך במדינת ישראל.

יוסף וסרמן: אנחנו עומדים מאחורי השר.

זבולון אורלב: תודה רבה.

זבולון אורלב: רשות הדיבור לחבר הכנסת אלכס מילר.

זבולון אורלב: אחריו מר דב לאוטמן.

אלכס מילר: תודה, אדוני היושב-ראש.

אלכס מילר: רציתי להביע את מחאתי על המצב שאליו הגיעה מערכת החינוך.

אלכס מילר: אני יושב במשכן הזה כבר 3 שנים ומידי שנה אני עֵד לכך שהמערכת הזאת נמצאת בהישרדות קיומית.

אלכס מילר: כבוד השר, אדוני היושב-ראש, ילדי ישראל זקוקים לרפורמה בכל המערכת, רפורמה שמגובה על-ידי משרד האוצר ולא נקלעת למצבים של חוסר רצון להשקיע.

אלכס מילר: אנו מגיעים למצב של קיצוץ רוחבי (flat) אוטומטי ללא מחשבה רחבה.

אלכס מילר: אם נאפשר רציפות של קיום ההסכמות שנתקבלו בעבר, נגיע לרציונל של עבודה במשרד החינוך, שהוא בין המשרדים הכי חשובים, אם לא הכי חשוב שקיים היום בממשלה.

אלכס מילר: אני מקווה שעד למועד אישור התקציב, כל הבעיות וכל הפינג-פונג הזה בין משרד האוצר ומשרד החינוך בשאלה מי אחראי על מימון ההסכמים שנחתמו בעבר יסתיים ונשב כאן ונדבר על יעדים ועל הרפורמות שיהיו במשרד החינוך, גם בתוך המשרד וגם באופן כללי בכל המערכת, ונדבר על העתיד של ילדי ישראל ולא על הישרדות של ילדינו.

אלכס מילר: תודה.

זבולון אורלב: תודה רבה.

זבולון אורלב: רשות הדיבור למר דב לאוטמן, חתן פרס ישראל.

זבולון אורלב: היום הוא עומד בראש עמותת "הכול חינוך" שמגייסת לפעילות אנשים רבים שמעולם לא היו קרובים לשדה החינוך.

זבולון אורלב: יישר כוח.

זבולון אורלב: אחריו חבר הכנסת ציון פיניאן.

דב לאוטמן: אדוני השר, יושב-ראש הוועדה, אדוני המנכ"ל, תיקון טעות: לא עסקתי כל חיי בחינוך, אלא כל חיי עסקתי בתעשייה.

דב לאוטמן: הייתי תעשיין, אבל מאז רצח רבין התעניינתי בנושא החינוך.

דב לאוטמן: בשנים האחרונות בעיקר אני הרבה-הרבה יותר מודאג מבעיית החינוך מאשר מן הבעיה של החיזבאללה והחמאס.

דב לאוטמן: הפערים שנפתחים בחברה הישראלית צריכים להדאיג אותנו הרבה-הרבה יותר מן הבעיות הפוליטיות-מדיניות שישנן.

דב לאוטמן: הפערים בחברה הישראלית מסכנים מאוד את עתידנו.

דב לאוטמן: אנחנו רואים מה קורה לפערים הללו בעשור האחרון.

דב לאוטמן: מדינת ישראל הולכת ומידרדרת.

דב לאוטמן: ילדי ישראל הגיעו כבר למקום 42 במתמטיקה והעם הלומד בתורה ירד למקום 30 בהבנת הנקרא.

דב לאוטמן: רבותי, זה לא בא בחשבון, לא עולה על הדעת שנסכים להמשיך לחיות עם זה.

דב לאוטמן: אין ספק שזה נובע מהיעדר תקציב נאות, אבל לא רק מהיעדר תקציב.

דב לאוטמן: זה נובע מאיכות המערכת, מאיכות ההוראה, מאיכות המורים, מאיכות המנהלים.

דב לאוטמן: יש שורה ארוכה של דברים שצריכים להיעשות על מנת לסגור את הפערים בחברה הישראלית.

דב לאוטמן: קיצוצים בתקציב בוודאי לא יעשו את זה.

דב לאוטמן: מספרים לנו סיפורים ואנו קמים בבוקר ולא יודעים בכלל על מה מדובר.

דב לאוטמן: ברור היום שמדובר כאן על קיצוץ של כמיליארד שקלים בתקציב שנובע מ"אופק חדש", אבל זו העובדה.

דב לאוטמן: הייתי מצפה שתקציב משרד החינוך יעלה, לא ירד.

דב לאוטמן: יעלה על מנת שנוכל לשפר את איכות ההוראה, על מנת שנוכל לשפר את איכות הלימודים של הילדים.

דב לאוטמן: רבותי, לא מתקבל על הדעת שאחוז לא מבוטל מן הילדים שלנו לא זוכים לקבל את החינוך שבו זוכים ילדים אחרים.

דב לאוטמן: ילדים מסתובבים ברחובות בלי יכולת ללמוד.

דב לאוטמן: יש אלפי ילדים שלא הולכים לתיכון ומעשנים סמים.

דב לאוטמן: לכן אני פונה לוועדת החינוך, התרבות והספורט של הכנסת, לשר החינוך, כמובן לשר האוצר ולראש הממשלה.

דב לאוטמן: רבותי, אין דבר חשוב יותר מהגדלת תקציב משרד החינוך.

דב לאוטמן: אין חשוב יותר.

דב לאוטמן: זה חשוב יותר מתקציב הביטחון.

דב לאוטמן: האמינו לי, אפשר במשרד הביטחון לקצץ מבלי לפגוע בביטחון, אבל במשרד החינוך אי אפשר.

דב לאוטמן: לכן, בשם קבוצה גדולה מאוד של אנשים שאכפת להם מה שקורה במערכת החינוך, אנשי רוח, אנשי אקדמיה, אנשים שעוסקים בחינוך, אני פונה אל שר האוצר, אנא, אנא קחו זאת בחשבון.

דב לאוטמן: בואו נחליט שבשנים הקרובות מגדילים את התקציב ומשפרים את מערכת החינוך.

דב לאוטמן: בואו נחליט שבעוד 10 שנים נחזיר את מדינת ישראל לעשירייה המובילה בחינוך ולא למקום 42.

דב לאוטמן: זו צריכה להיות המטרה.

דב לאוטמן: בואו נציב לעצמנו את המטרה הזאת.

דב לאוטמן: אני אומר לכם, עם ישראל חזק מספיק, יש כאן די אנשים באקדמיה שמסוגלים לעזור להוביל אותנו למצב טוב יותר.

דב לאוטמן: אני מודה לוועדת החינוך, התרבות והספורט שלומדת ועובדת על הנושא, וקורא לה לא להיכנע, לא לוותר ופשוט להמשיך במאבק על מנת להגדיל את התקציב ולשפר את איכות החינוך.

דב לאוטמן: תודה.

זבולון אורלב: תודה רבה למר לאוטמן.

זבולון אורלב: רשות הדיבור לחבר הכנסת ציון פיניאן.

זבולון אורלב: אחריו מר רן ארז.

ציון פיניאן: תודה רבה.

ציון פיניאן: ראשית, הערה לחבר הכנסת בילסקי.

ציון פיניאן: התמיכה בחינוך היא חוצת-מפלגות.

ציון פיניאן: זה הגוף היחיד שכולם יחד אתו, נגד הקיצוץ.

ציון פיניאן: גם אני כחבר הקואליציה נגד הקיצוץ ובעד החינוך, ואף יותר מכך.

ציון פיניאן: עדות לחשיבות החינוך בעינינו אפשר לראות בכך שבוועדה הזאת יש 5 חברים שהם גם חברי ועדת הכספים.

ציון פיניאן: הקיצוץ הוא גזר-דין מוות לשני גופים: גם לחינוך וגם לשלטון המקומי.

ציון פיניאן: אני איש השלטון המקומי וגם איש חינוך.

ציון פיניאן: מר שלמה בוחבוט אמר רק מקצת הדברים, כיצד יתרום הקיצוץ בחינוך לקריסת השלטון המקומי.

ציון פיניאן: אחרי החינוך, שבעזרת השם לא יהיה קיצוץ, נושא השלטון המקומי צריך לבוא לדיון ויש לבחון איך ניתן לסייע בו.

ציון פיניאן: החינוך הוא אבי אבות קיומה של כל אומה ואומה.

ציון פיניאן: השר אמר שכל אומה נמדדת בחינוך ילדיה.

ציון פיניאן: הכול מתחיל ונגמר בחינוך.

ציון פיניאן: אני קורא לכל החברים שלנו, אל לנו לתת אפילו שקל אחד לקיצוץ.

ציון פיניאן: אדרבה, צריך להוסיף לחינוך.

ציון פיניאן: אני אומר כל הזמן משפט: כל הדואג לשנה זורח איתה, כל הדואג לשנים נוטע עצים, אבל כל החרד לדורות מחנך בני אדם.

ציון פיניאן: אנחנו באים לכאן כי אנו חרדים לדורות של העם שלנו, לדורות של המדינה שלנו, ואכן צריך לתת הכול בחינוך.

ציון פיניאן: בעזרת השם ניתן לחינוך ונפיק תפוקה חיובית למען ארץ ישראל, תורת ישראל ועם ישראל.

ציון פיניאן: תודה.

זבולון אורלב: תודה רבה.

זבולון אורלב: רשות הדיבור למר רן ארז.

זבולון אורלב: אחריו חבר הכנסת מוחמד ברכה.

רן ארז: כבוד היושב-ראש, כבוד השר, המנכ"ל, חברי הכנסת.

רן ארז: "תבן אין ניתן לעבדיך, לבנים אומרים לנו עשו".

רן ארז: מערכת החינוך נמצאת היום במצב שתלמידים בחינוך העל-יסודי לומדים 8.5 שעות שבועיות פחות מאשר לפני מספר שנים.

רן ארז: קיצוץ אדיר, שאם סופרים בו את השעות שלומדים היום מכיתה א' ועד יב', זה אותו מספר שעות שלפני 6-7 שנים למדו מכיתה א' ועד יא'.

רן ארז: גזלו מילדי ישראל שנת לימודים שלמה.

רן ארז: ועל הרקע הזה רוצים עכשיו לעשות קיצוץ נוסף.

רן ארז: המערכת בקריסה.

רן ארז: התוצאות מדברות בעד עצמן.

רן ארז: האלימות והערכים – לא צריך להזכיר.

רן ארז: קיצוץ נוסף רק יחזק את המדיניות שקיימת היום במערכת החינוך, שמי שיש להם אמצעים עוברים לחינוך הפרטי.

רן ארז: יותר ויותר הורים התייאשו מכך שהממשלה תדאג לעתיד ילדיהם ובוחרים בחינוך פרטי, או בחינוך חצי-פרטי, ומשלמים עשרות אלפי שקלים בשנה בנוסף לתקציב המדינה על מנת לדאוג לחינוך הילדים.

רן ארז: ומה עם אלה שאין להם?

רן ארז: אלה – דינם להישאר חוטבי עצים ושואבי מים במדינת ישראל שכל כוחה בהון האנושי, ביכולת האנושית.

רן ארז: כולנו סבורים שהחינוך חשוב ושאסור לקצץ וצריך להוסיף, זה כבר אקסיומה.

רן ארז: השאלה מה אנו עושים.

רן ארז: נימדד לא בדיבורים, אלא במעשים.

רן ארז: בסופו של דבר זה מה שסופרים.

רן ארז: אני מבקש ומציע לכל אחד ואחד לא להסתפק בכך שאמר דברים יפים וצודקים, אלא גם לעשות אותם.

רן ארז: אני מקווה שבצורה כזאת נוכל כולנו, בצעד הראשון לחזק את שר החינוך במאבק שהוא מנהל נגד הקיצוץ, כי אנו תומכים בו.

רן ארז: הוא למעשה ראש הממשלה של מערכת החינוך ואנו רוצים שהוא יצליח.

רן ארז: אבל זה לא מספיק.

רן ארז: עלינו להיות מוכנים גם למעשים.

רן ארז: תודה.

זבולון אורלב: תודה רבה.

זבולון אורלב: רשות הדיבור לחבר הכנסת מוחמד ברכה, ואחריו מר נחום חופרי, ראש עיריית רעננה ויושב-ראש ועדת החינוך של מרכז השלטון המקומי.

מוחמד ברכה: למראית עין יש אחדות-דעים בחדר הזה, אבל המצב ייבחן כמובן לא היום.

מוחמד ברכה: אולי במידה מסוימת בשביל השר זה ייבחן מחר בישיבת הממשלה, ובשביל חברי הכנסת ייבחן בבוא העת, בשעת המבחן האמיתית כשנבוא להצביע על התקציב.

מוחמד ברכה: אני מקווה שכל מי שעמדו כאן והתחייבו, יעמדו על המחויבות שלהם.

מוחמד ברכה: יש לזכור שהקיצוץ המוצע לא נוגע בכל התקציב של משרד החינוך.

מוחמד ברכה: אם נדבר על 27-29 מיליארד שקלים של תקציב משרד החינוך, הקיצוץ המוצע אינו בתוך הסכום הכולל, אלא הקיצוץ יתנקז לרצועה של כ-10% מן התקציב הלא קשיח של משרד החינוך.

מוחמד ברכה: זאת אומרת, זה יכול להגיע לממדים מפלצתיים, לקיצוץ של קרוב ל-20%, של חמישית מן התקציב של המשרד שהוא לא קשיח, שהוא לא משכורות ולא החזקות ולא כל מיני דברים כאלה.

מוחמד ברכה: אני מסכים לאמירה של השר, שאם המצב יוותר בעינו אנו עלולים להגיע לקריסה.

מוחמד ברכה: אבל אני רוצה גם להזהיר מפני מצב, שאולי עושים קיצוץ גדול ואחר-כך יתפשרו על החצי ועל הדבר הקטן, שגם הוא יהיה מספיק קשה ומספיק נוקשה ומספיק מסוכן ויפגע במערכת החינוך בכללותה.

מוחמד ברכה: הדברים יבואו לידי ביטוי לא רק באיכות הלימוד וברמת הלימודים, אלא יכולים להיפגע תלמידים בעצם זכותם לקבל חינוך, בעצם זכותם שיהיה להם ספסל לימודים, בעצם זכותם שיהיו להם חדר וכיתות.

מוחמד ברכה: גם על-פי התוכנית של הממשלה הקודמת ושל שרת החינוך הקודמת לבנות 8,000 כיתות במהלך 5 שנים, כאשר 30% מזה בתוך הציבור הערבי, אחרי חישוב ניתן למצוא, לאור המחסור שקיים, שיזדקקו ל-30-32 שנים בקצב הכאילו מואץ הזה כדי לסגור את הפערים במחסור בכיתות לימוד.

מוחמד ברכה: כלומר, אנחנו לא מדברים על איכויות ועל הפעלות ועל חינוך לא פורמלי, אלא על עצם הקיום של ספסל לימודים, על סיפוק ספסל לימודים לכל תלמיד.

מוחמד ברכה: אם דיברנו לפני רגע על כך שהקיצוץ יתנקז לאותה רצועה של 10%, הקיצוץ הזה לא יתפרס על פני כל האוכלוסייה.

מוחמד ברכה: מי שיספוג את הקיצוץ הזה הן בעיקר השכבות החלשות, כי לשכבות החזקות והמבוססות יהיו תחליפים ויהיו אפשרויות להשיג חינוך פרטי.

מוחמד ברכה: כפי שיש היום שירותי שר"פ או שירותי בריאות פרטיים, יהיו שירותי חינוך פרטיים.

זבולון אורלב: יהיה שח"פ – שירות חינוך פרטי.

מוחמד ברכה: שמענו גם מה אמר יושב-ראש מרכז השלטון המקומי על עידוד הקמת בתי-ספר יסודיים פרטיים.

מוחמד ברכה: מי שייפגע מהקיצוץ הזה זה לא 20% מסך כל התלמידים, אלא זה יתנקז לקרוב ל-80%, 90%, אם לא 100% של התלמידים מהשכבות החלשות, הן בפריפריה והן ברחוב הערבי.

מוחמד ברכה: אני סבור שזו בכייה לדורות.

מוחמד ברכה: זה למעשה ינציח את האומללות, ינציח את הנחשלות וייצור חוסר שוויון שהוא בלתי נסבל.

מוחמד ברכה: אני רוצה לומר מילה לידידי מר שלמה בוחבוט, יושב-ראש מרכז השלטון המקומי.

מוחמד ברכה: אל תמהר לוותר על מערכת החינוך לטובת הממשלה, גם תמורת שיק שאתה תעביר על סך 25%, כי מה שיקרה, ייתכן שבשלב הראשון הם יסכימו – על אף שאני סבור שלא יסכימו – בשלב הראשון הם ינהלו את זה, אבל לאחר שנה הם ימכרו את זה.

מוחמד ברכה: הרי אנו חיים בעולם של הפרטה.

מוחמד ברכה: והאנשים יבואו אליך, לא אל שר החינוך ולא אל חבר הכנסת אורלב ולא אליי.

מוחמד ברכה: יבואו אליך.

מוחמד ברכה: לכן המערכה צריכה להיות מול הקיצוצים, מצד אחד, ומול מגמות ההפרטה, מצד שני.

מוחמד ברכה: לסיום, אדוני השר, אני עומד מאחורי הדברים שאמרת בסקירה שלך, שהיא עדיין בטון אופוזיציוני.

מוחמד ברכה: אולי עדיין לא נכנסת אל תוך נבכי הקואליציה.

מוחמד ברכה: אבל אני מקווה מאוד שהדברים שאמרת היום לפני ישיבת הממשלה, אחרי ישיבת הממשלה, כאשר יוחלט מה שיוחלט תמשיך לעמוד מאחורי הדברים הללו למרות שיש לך היום אחריות מיניסטריאלית על כל החלטה של הממשלה, אבל אם המכה תהיה כל-כך קשה ולא תוכל למלא את תפקידך וייעודך כפי שהצגת היום, אני סבור שתחטא למצפונך אם תמשיך לנהל את המשרד ברמת קיצוצים כל-כך טרגית וכל-כך קשה.

מוחמד ברכה: תודה רבה.

זבולון אורלב: תודה רבה.

זבולון אורלב: רשות הדיבור למר נחום חופרי, ראש עיריית רעננה ויושב-ראש ועדת החינוך של מרכז השלטון המקומי.

זבולון אורלב: בעברו היה מנהל בית-ספר.

זבולון אורלב: אחריו חבר הכנסת שלמה מולה – לא נמצא כאן.

זבולון אורלב: אז חברת הכנסת רונית תירוש.

נחום חופרי: אדוני שר החינוך, אנו חולקים את אותה הערכה כלפיך על המאבק הענייני בנושא הקיצוץ בתקציב החינוך.

נחום חופרי: אני רוצה להזהיר את כולנו.

נחום חופרי: כולנו מדברים כאן על הצורך בחיזוק מערכת החינוך.

נחום חופרי: זה מחייב אותנו להוסיף תקציבים כי הקצאת משאבים לחינוך זה לא הוצאת כסף, אלא השקעה.

נחום חופרי: יש לי תחושה שבמשרד האוצר לא מצליחים להבין את זה.

נחום חופרי: גם אין זה מתפקידם להבין את זה.

נחום חופרי: זה תפקידכם, תפקידה של הממשלה, של הכנסת וכל אנשי הציבור.

נחום חופרי: התפקיד שלנו להסביר מה ההבדל בין הוצאה כך סתם ובין השקעה.

נחום חופרי: יש לי תחושה שמה שעושים לנו הוא תרגיל.

נחום חופרי: דחפו לנו הרבה מאוד "עזים".

נחום חופרי: חלק הספיקו כבר להוציא.

נחום חופרי: עוד מעט יוציאו עוד קצת, וישאירו אותך אדוני השר ואותנו רק עם קיצוץ "קטן" של 200 מיליון שקל, שמאחוריו יתחבאו עוד כמה קיצוצים וקיצוצונים.

נחום חופרי: אתם חברי ועדת החינוך, התרבות והספורט של הכנסת ומשרד החינוך צריכים להסביר שמדובר כאן בהשקעה, וצריך עכשיו להשקיע יותר כי המצב שלנו לא טוב.

נחום חופרי: אנו חייבים להשקיע יותר.

נחום חופרי: זה דבר ראשון.

נחום חופרי: דבר שני, אני רוצה להתעכב בקצרה על התהליך שקרה בשלטון המקומי.

נחום חופרי: אנחנו מידי שנה מקבלים הקצאה קטנה יותר ממשרד החינוך, שמקבל את התקציב ממשרד האוצר, ובמקביל אנחנו מבצעים יותר.

נחום חופרי: כשאמר יושב-ראש מרכז השלטון המקומי, מר שלמה בוחבוט: בואו וקחו מאתנו את המטלה, ניתן לכם שיק, הוא התכוון לשאול איך אתם תספקו הסעות בחינוך המיוחד עם שיעור ההשתתפות שמשרד החינוך נותן לנו.

נחום חופרי: נראה אתכם.

נחום חופרי: אנחנו ניתן את שיעור ההשתתפות שלנו באחוזים, כמוכתב, בפריפריה ובכל מקום לפי ההקצבות ולפי האחוזים.

נחום חופרי: נראה את משרד החינוך מספק את ההסעות בחינוך המיוחד עם אותו תקציב, נראה אותו.

נחום חופרי: זה מה שיש לו, אני יודע.

נחום חופרי: כך קורה לנו בשלטון המקומי.

נחום חופרי: שנה אחר שנה אנחנו מבצעים יותר, משקיעים יותר, לוקחים מהארנונה שתפקידה לספק שירותי ניקיון, סלילת כבישים וגינון, אנחנו לוקחים מאותה ארנונה ומשקיעים יותר בחינוך.

נחום חופרי: לא כי אנו רוצים לטייב את החינוך, אלא כי אנו רוצים לקיים אותו.

נחום חופרי: כאן יש בעיה קשה מאוד לשלטון המקומי.

נחום חופרי: ברגע מסוים המיתר הזה יפקע ולא יהיה מסוגל להחזיק יותר מעמד.

נחום חופרי: עוד כמה רשויות מקומיות יצטרפו למעגל הנחשלים, עוד כמה רשויות מקומיות לא יוכלו לבצע את התפקיד הזה.

נחום חופרי: לאט-לאט המיתרים האלה יפקעו.

נחום חופרי: אני מבקש לומר מילה על חוק ההסדרים.

נחום חופרי: מה שקרה בכנסת הקודמת לגבי חוק ההסדרים, מן הראוי שיקרה גם הפעם.

נחום חופרי: חוק ההסדרים, שמנסה לשנות סדרי עולם במחי יד של חקיקה זריזה, לא ראוי לכנסת ישראל.

נחום חופרי: אם כנסת ישראל תאמץ את חוק ההסדרים – ואני פונה לא רק לוועדת החינוך, התרבות והספורט אלא באופן כללי – אם תאפשרו את העברתו של חוק ההסדרים זה בעיניי אקט לא דמוקרטי.

נחום חופרי: בתוך חוק ההסדרים יש הרבה מאוד שינויי סדרי עולם, גם במערכת החינוך.

נחום חופרי: דיברו כאן על כמה דברים ולא אוסיף עוד.

נחום חופרי: זה דבר לא ראוי.

נחום חופרי: כל שינוי מדיניות צריך שיתקיים עליו דיון ציבורי פתוח ומסודר, כפי שמתקיים בתהליכי החקיקה הרגילים במדינת ישראל.

נחום חופרי: והדבר האחרון, "אופק חדש".

נחום חופרי: אדוני השר, "אופק חדש" לא נעשה בזמנך.

נחום חופרי: הוא אולי לא הרפורמה האידיאלית.

נחום חופרי: כולנו היינו רוצים עוד – לחזק עוד יותר את המורים, לבצע שינויים טובים יותר.

נחום חופרי: אני בטוח שגם מר וסרמן היה מוכן ורוצה לשפר אותו.

נחום חופרי: אל תשאיר אותו מאחור.

נחום חופרי: גם כאשר יהיה קשה וגם כאשר יהיה צריך למצוא מן הגורן ומן היקב, תמשיך לבצע ולהוביל אותו.

נחום חופרי: זה דבר חדש.

נחום חופרי: יש בו לדעתי שינוי תפיסה שלם, עם כל המגבלות וכל החסרים.

נחום חופרי: יש כאן שינוי תפיסה שלם על מעמדו ותפקידו של המורה.

נחום חופרי: תודה רבה.

זבולון אורלב: תודה רבה למר נחום חופרי.

זבולון אורלב: רשות הדיבור לחברת הכנסת רונית תירוש.

זבולון אורלב: אחריה נציג משרד האוצר ואז נציגי ההורים.

רונית תירוש: תודה, אדוני היושב-ראש.

רונית תירוש: אדוני השר, אדוני המנכ"ל.

רונית תירוש: אני מבקשת לגלות, אדוני השר, שבזמנו, לפני שקיבלת את התפקיד ייעצתי לך לא לקבל אותו.

גדעון סער: לא היית היחידה.

רונית תירוש: ולא הקשבת לעצתי, הן מתוך רצון להיות במקום הכי חשוב והכי משפיע, לדעתי, והן כנראה מתוך אמונה שראש הממשלה רוצה וירצה לקיים את ההבטחות שלו.

רונית תירוש: אני חייבת לומר בכנות, זה לא נשמע לי אז כמו הבטחת בחירות משום שהייתי ערה לעובדה שראש הממשלה הנוכחי, דאז יושב-ראש האופוזיציה, עבד במשך חודשים ארוכים ופגש אנשים שונים, כולל את המנכ"ל, כדי לעבד תוכנית חינוך טובה.

זבולון אורלב: אם מישהו רוצה לדעת מה התוכנית – זאת התוכנית.

זבולון אורלב: (מציג חוברת בפני הנוכחים.

זבולון אורלב: )

רונית תירוש: זאת חוברת ממצה מאוד, ברורה ובהירה מאוד.

רונית תירוש: גם אני קיימתי שיחות אתו ואני יודעת שהוא התכוון באמת.

רונית תירוש: לכן האמנתי אז שאתה לא שועה לעצתי משום שאתה מאמין שראש הממשלה יממש את ההבטחה שלו לציבור, לא רק כי הוא מבטיח לציבור אלא כי הוא מבין באמת שאין ברירה.

רונית תירוש: הגענו לתחתית שממנה אין לרדת ואנו חייבים למצות את הפוטנציאל שמצוי בעם הזה ולחזור למיקום המכובד שהיה לנו בעבר.

רונית תירוש: לא שעית לעצתי, והלוואי ואתבדה ואכן סיבותיך יאמתו את הדבקות שלך בתפקיד.

גדעון סער: את בעצם אומרת לי שבפעם הבאה כדאי לי לשמוע בעצתך.

זבולון אורלב: אם מותר לי רק בקריאת ביניים.

זבולון אורלב: אני מוכרח להגיד לך שבמידה והוא יצליח במשימה, גם בגיבוי שלנו, ולא רק שלא יהיה קיצוץ אלא בתהליך הוא יצליח להבריא את מערכת החינוך אז אני שמח שהוא לא שמע בעצתך.

רונית תירוש: ברור.

רונית תירוש: אמרתי: הלוואי ואתבדה.

רונית תירוש: אבל אני בתחושת דז'ה וו.

זבולון אורלב: אני סבור שיש לכך סיכוי.

רונית תירוש: אנחנו כאן כדי לסייע.

רונית תירוש: הנה עצה קטנה נוספת שלי.

רונית תירוש: צריך לדייק במינוחים ובסמנטיקה.

רונית תירוש: אני רואה את המתקפות שמתחילות כתהליך הסברה של משרד האוצר.

רונית תירוש: שר האוצר אומר: על מה מדבר שר החינוך?

רונית תירוש: לא היו שום קיצוצים.

רונית תירוש: אולי הוא צודק בעניין הספציפי הזה, משום שכאשר אנחנו מכוונים לאותם 800 מיליון שקל – זה לא קיצוץ שנפל על משרד החינוך, אלא התחייבות שנתנה השרה הקודמת כדי לממן את הרפורמה "אופק חדש".

זבולון אורלב: לא רק.

רונית תירוש: בין היתר, או הרוב.

רונית תירוש: אני סבורה שזה העניין.

גדעון סער: זה נבע מחקיקה של הכנסת שאינה מתוקצבת, מהחלטות ממשלה שאין להן כיסוי, וגם מהתחייבויות של שרת החינוך הקודמת.

רונית תירוש: בעיקרן זה התחייבויות למימוש הרפורמה, זה עתירות לבג"ץ שעומדות לפתחו של משרד החינוך שצריך לקיים אותן, זה חוקים שצריך לקיים, כמו החוק שהזכרת על הקטנת כיתות א'-ב' לקבוצות קטנות יותר, כמו חוק חינוך חובה עד כיתה יב'.

רונית תירוש: אני חושבת שאדוני היושב-ראש שותף להצעת החוק הזאת של חבר הכנסת לשעבר מלכיאור, ויש לי תחושה קשה שזה הולך להיכלל בחוק ההסדרים, דהיינו יזרקו לרחוב את כל התלמידים אחרי כיתה י', אלה שלא מיישרים קו עם המערכת, המונשרים למיניהם, ואז שוב נראה אותם מסתובבים כנוער שוליים.

רונית תירוש: יש לי חשש מן הגזירות הבאות, והגזירות הבאות הן לא רק הקפאה של חוקים, אלא לפי דעתי משרד האוצר טרם הביא לידיעת הציבור את הקיצוצים האמיתיים במערכת החינוך.

רונית תירוש: אני לא רואה איך הוא מביא 14 מיליארד שקלים, שזה ה"חור" בתקציב כרגע, מבלי להשית על משרד החינוך קיצוץ.

רונית תירוש: שני המשרדים הגדולים ביותר, שנתח התקציב הכי גדול מצוי אצלם ומהם אפשר לשאוב מיליארדים, הם לא משרד התקשורת עם 50 מיליון שקלים, אלא משרד החינוך עם 30 מיליארד שקלים ומשרד הביטחון.

רונית תירוש: לכן אני מזהירה כבר כעת.

רונית תירוש: אמנם עכשיו השר שטייניץ אומר שלא יעשו קיצוצים נוספים.

רונית תירוש: אני חוששת מאוד שההתחייבויות הן כבר סיפור ישן, זה ירושה.

רונית תירוש: ב-2009 עוד נפגוש ונתעמת עם קיצוץ שעדיין לא דיברו עליו.

רונית תירוש: נציג משרד האוצר בוודאי יגיב.

רונית תירוש: אני מבקשת למען הגילוי הנאות, תאמר לחברי הכנסת האם אתם מתכוונים להשית בתקציב 2009 קיצוץ נוסף על משרד החינוך.

רונית תירוש: אמר שר החינוך בתגובה לדבריו של חבר הכנסת בילסקי, שאולי ראש הממשלה לא מודע לקיצוצים.

גדעון סער: לא אמרתי שהוא לא מודע.

גדעון סער: אמרתי שלא צריך להקדים בהתקפה על ראש הממשלה כי לפי מיטב ידיעתי ראש הממשלה רוצה לעזור לחינוך.

גדעון סער: לכן אני מבקש לומר לכולם, לחברי האופוזיציה ולמי שאינם חברי האופוזיציה, תתאזרו בסבלנות.

רונית תירוש: נכון.

רונית תירוש: אני לא באה לתקוף את ראש הממשלה.

רונית תירוש: גם בהיותי בקואליציה לא חשבתי שנכון לתקוף אותו אז על דברים טובים שהוא עשה.

רונית תירוש: אני עניינית.

רונית תירוש: אנחנו קוראים בעיתונים שראש הממשלה מבטל גזירות של משרד האוצר, ואז הפרשנות היא שהוא לא היה מודע, לא גילו את אוזנו, דבר שנראה לי מוזר, או ששר האוצר לא היה מודע.

רונית תירוש: אחרת אי אפשר להסביר את התזזית הזאת, שמשיתים משהו ואחר-כך מודיעים שמבטלים.

זבולון אורלב: דווקא אפשר להסביר.

רונית תירוש: כיצד?

רונית תירוש: כפיצול אישיות?

רונית תירוש: אינני יודעת להסביר.

זבולון אורלב: אם שר החינוך לא יסביר לך, אני אסביר.

רונית תירוש: אני מאבדת את תמימותי אט-אט, או מהר-מהר.

רונית תירוש: אני חוששת שפקידי משרד האוצר, אלה שאנו אוהבים להקניטם או להוקיעם אבל בסופו של דבר הם המלכים, הם מבינים את רוח המפקד.

רונית תירוש: ראש הממשלה – באמת לא פרסונלית אלא עניינית – היה שר האוצר כאשר אני הייתי מנכ"לית משרד החינוך ואז ספגנו בין 15-17 קיצוצים.

רונית תירוש: אז רוח המפקד היתה ברורה.

רונית תירוש: ניתן היתר להתיר את דמנו במשרד החינוך וספגנו הרבה מאוד קיצוצים של מיליארדי שקלים רבים.

רונית תירוש: הלוואי וראש הממשלה לא מודע למה שעושים פקידי משרד האוצר, אבל פקידי משרד האוצר חייבים לנתק את עצמם מרוח המפקד של אז בהיותו שר האוצר.

רונית תירוש: היום הוא ראש הממשלה.

רונית תירוש: הוא בא עם תוכנית טובה, אמיתית.

רונית תירוש: הוא עבד עליה זמן רב.

רונית תירוש: הציבור באמת התבגר, ראינו את זה גם בבחירות האחרונות.

רונית תירוש: הבטחות יש לקיים, וזאת היתה הבטחה.

רונית תירוש: ראוי שנערי משרד האוצר יפנימו את זה מהר.

רונית תירוש: והנה, לא הייתי פרסונלית כלפי ראש הממשלה.

זבולון אורלב: תודה רבה.

זבולון אורלב: רשות הדיבור למר יוני רגב, נציג משרד האוצר.

יונתן רגב: איזה יופי להתחיל עם משפט של חברת הכנסת תירוש: "הבטחות צריך לקיים".

יונתן רגב: זו בדיוק ההתחלה שרציתי.

רונית תירוש: הרמתי לך להנחתה.

יונתן רגב: בניגוד לתקופתך כמנכ"לית משרד החינוך, שהיו אז קיצוצים במשרד, אנחנו לא מדברים על קיצוצים.

יונתן רגב: המצגת היפה עם הרקע האדום: קיצוצים במערכת החינוך, ובפירוט של הטבלה: דרישת משרד האוצר לקיצוץ – נאמר כבר על-ידי השר, אבל צריך להבהיר, מדובר על קיום מחויבויות חתומות שלצדן היתה תוספת גדולה של משרד האוצר.

יונתן רגב: אמרה חברת הכנסת תירוש: הסכמים צריך לקיים.

יונתן רגב: כשמגיעים לסיכום עם משרד האוצר - - -

זבולון אורלב: כל ההתחייבויות הללו הועלמו והוסתרו מן הכנסת, חרף ישיבות שהשתתפת בהן כאן.

רונית תירוש: זה ניסוח עדין למה ששרת החינוך הקודמת הציגה בפני הכנסת.

זבולון אורלב: כשניסינו להוציא משרת החינוך הקודמת פרטים: תגידי, מה בדיוק ההתחייבויות, מה אנחנו משעבדים – אגב, הכנסת לא קיבלה מידע מלא.

זבולון אורלב: ההסכמים הללו לא מופיעים במסמכים גלויים, איש לא קרא אותם, איש לא ראה אותם.

זבולון אורלב: נשמח לקבל אותם.

זבולון אורלב: המידע הזה לא ניתן לכנסת בזמנו.

זבולון אורלב: אגב, אני מעריך שאחרת ועדת החינוך, התרבות והספורט היתה שוללת מכול וכול את ההסדר הזה.

רונית תירוש: אמרתי את זה.

רונית תירוש: כאשר שרת החינוך לשעבר הציגה את הדברים משרד האוצר שתק.

יונתן רגב: אני מבקש שתתנו לי לסיים את דבריי ואז אשמח לשמוע את כל ההתקפות.

יונתן רגב: לצד ההתחייבויות של שרת החינוך לשעבר – אני רוצה להדגיש כאן, זה לא רק התחייבות של שרת החינוך, למרות שאיני סבור שהתחייבות של שרת החינוך הקודמת שווה פחות, הרי יש רציפות שלטונית, אבל היתה התחייבות גם של המנכ"ל.

2186: באמת, יש רציפות שלטונית?

גדעון סער: למה ההסכמים לא קוימו בזמנה?

יונתן רגב: היתה התחייבות גם של המנכ"ל הקודם, מר שמואל אבואב, וגם של המנכ"לית הקודמת של משרד החינוך, בידיעת גורמי המקצוע.

יונתן רגב: אני לא רואה כאן שבאים ואומרים: בואו נחשוב על הדברים, אולי התחייבו על דברים שבלתי אפשרי לקיים, ובואו נראה גם איך עושים התאמות בחלק של האוצר ובחלק שלנו, נראה איך מגיעים לפתרון, אלא מציגים את זה כאן כקיצוצים.

יונתן רגב: אתם אומרים שהאוצר מנסה לקצץ.

יונתן רגב: למען האמת, זה תוספות.

יונתן רגב: לא יעזור, אין צבע שונה לכסף.

יונתן רגב: תמיד זה כסף צבוע.

יונתן רגב: אמר את זה אתמול גם הממונה על התקציבים בישיבה עם שר החינוך.

יונתן רגב: לא נותנים לשר כסף: קח ותבזבז כרצונך.

יונתן רגב: כאשר יש תוספות תקציב הן צבועות.

יונתן רגב: נכון, "אופק חדש" היא רפורמה.

יונתן רגב: ישבנו ימים כלילות וחתמנו על סיכום – משרד החינוך, משרד האוצר, הסתדרות המורים.

יונתן רגב: לבוא עכשיו ולומר שיש כאן קיצוץ?

גדעון סער: אני מבקש להבהיר, המדינה חתמה מול הסתדרות המורים ואחרי זה היה סיכום מול שרת החינוך.

יונתן רגב: לפני כן.

גדעון סער: אבל לא באותו מהלך.

גדעון סער: זה לא היה חלק מן המהלך של ההסכם הקיבוצי.

יונתן רגב: נכון, כי כאשר הממשלה אומרת:

יונתן רגב: בואו נראה מה היכולת התקציבית שלי לשנים הבאות, בוודאי היא לא חותמת עם ארגון עובדים על החלוקה התקציבית בין המשרדים.

יונתן רגב: זה נעשה בתוך הממשלה, אין ספק.

יונתן רגב: יש כאן בעיה, נכון.

רונית תירוש: אז אין קיצוצים?

רונית תירוש: תשיב בבקשה על כל השאלות.

יונתן רגב: אני כאן מבחינתי עד הערב ואהיה מוכן לענות על כל השאלות שתשאלו, רק אני מבקש שתאפשרו לי להגיד את דבריי ואז אענה לכול.

יונתן רגב: אמר שר החינוך: הכי קל שמשרד האוצר מגיע בסוף ואומר: "הנה, זה חתום.

יונתן רגב: תקיימו".

יונתן רגב: לדעתי זה לא נכון.

יונתן רגב: לדעתי הכי קל לומר שהמשרד לא מקיים שום דבר מההתחייבויות שלו, ומדובר כאן על שום דבר.

יונתן רגב: לא עושים עבודה קשה כדי לראות האם יכולים לבצע, וזה היה הרושם שהתקבל עד כה, ואומרים למשרד האוצר: תן את השיק שעליו התחייבת, אבל תן גם את השיק שלי.

יונתן רגב: לא מסתפקים בכך שהמשרד לא ייתן את החלק שלו ונראה מה עושים, אלא דורשים ממשרד האוצר שייתן גם את השיק של משרד החינוך.

יונתן רגב: ראיתי כאן את הרשימה.

יונתן רגב: הכי קל זה לצבוע סכומים שהמשרד נותן כבר שנים ולהגיד שהאוצר צריך לתת אותם.

יונתן רגב: יש כאן דוגמאות כאלה כדי לנפח את הבעיה, שיהיה רשום כאן "קיצוצים במערכת החינוך בסך 800 מיליון שקל".

יונתן רגב: "אופק חדש" – אני האחרון שאפשר להגיד עליו שאינו רוצה להתקדם כי הזמן שהשקעתי עם מזכ"ל הסתדרות המורים במקום להיות בבית, עבדתי לילות שלמים, ובסופו של דבר במשא ומתן יושבים לא השרים אלא הפקידים שעוברים על כל אות ואות.

יונתן רגב: האמינו לי, "אופק חדש" זה אחד הדברים שעשיתי מתוקף תפקידי ב-4 וחצי השנים האחרונות, אחד הדברים שאני גאה בהם.

יונתן רגב: אבל כשמשרד החינוך אומר שהוא לא מוכן לתת שקל, והמשרד עד היום לא נתן שקל אחד ל"אופק חדש", ולא המיליארד השקלים שעליהם מדברים, אלא שקל אחד - - -

רונית תירוש: הוא אמור לתת.

רונית תירוש: אבל השרה הקודמת שיקרה לנו.

אלכס מילר: הבנו שההסכם הזה היה אמור להיות ממומן ממשרד האוצר.

יונתן רגב: הטעו אתכם.

גדעון סער: למה ראש הממשלה הקודם גיבה את מערכת החינוך, שהיא לא צריכה לתת שקל אחד?

גדעון סער: אמרת שמשרד החינוך לא נתן שקל אחד ל"אופק חדש" מלכתחילה, לא רק היום.

יונתן רגב: אתקן אותך, השר סער.

יונתן רגב: ראש הממשלה לא נתן למשרד החינוך ליישם את הקיצוץ בשלטון המקומי מתוך הגנה על השלטון המקומי.

יונתן רגב: הוא לא אמר שום אמירה על כך שמשרד החינוך צריך לקיים או לא לקיים את רפורמת "אופק חדש".

יונתן רגב: המשרד פשוט הוריד בבסיס של השלטון המקומי וכן קיים את מלוא "אופק חדש".

יונתן רגב: זה לא העניין.

יונתן רגב: זאת היתה האמירה וסיכום הדיון של ראש הממשלה הקודם.

יונתן רגב: הוא דיבר על השלטון המקומי.

יונתן רגב: אני לא רוצה לפגוע ב"אופק חדש", משרד האוצר לא רוצה בכך, אבל אם משרד החינוך לא נתן עד היום אף לא שקל אחד לתוכנית איך מצפים שמשרד האוצר ימלא את כל החוסר ונתקדם בקצב שלו?

יונתן רגב: אני מבקש להתייחס לשאלה של חברת הכנסת תירוש על הקיצוצים.

יונתן רגב: אני לא יודע כרגע להגיד לך מה הממשלה תחליט כדי למלא את הפער הזה.

יונתן רגב: יש כאן שר בממשלה שלדעתי יוכל לעדכן אותך טוב יותר ממני.

יונתן רגב: אני יכול להתחייב בפניך שנכון לרגע זה אין הצעות שאתם לא מכירים, הצעות קונקרטיות.

יונתן רגב: בסופו של דבר יצטרכו להגיע למסגרת תקציב – להגדיל, להקטין.

רונית תירוש: לא ראיתי את ספר התקציב, עדיין לא קיבלנו אותו.

יונתן רגב: אין עדיין ספר תקציב.

יונתן רגב: ספר התקציב מתקבל רק אחרי אישור הממשלה.

רונית תירוש: לכן אני שואלת אם מכוונים לקיצוץ נוסף.

גדעון סער: נכון שמשרד החינוך, בניגוד לקדנציה הקודמת, לא הוחרג בקיצוץ הרוחבי שנכלל ב"מחליטים" כבר עכשיו.

גדעון סער: אז אי אפשר להגיד שאין קיצוצים.

גדעון סער: בקיצוץ רוחבי משרד החינוך יינזק, בניגוד לכל הקדנציה הקודמת.

גדעון סער: התחילה קדנציה חדשה ומשרד החינוך לא הוחרג.

זבולון אורלב: יש קיצוץ של 100 מיליון שקל?

גדעון סער: כך זה מופיע כרגע.

גדעון סער: אינני יודע לאן זה יגיע.

יונתן רגב: אתקן גם כאן.

יונתן רגב: זה לא בניגוד לכל הקדנציה הקודמת, אלא בניגוד לשנת 2008 בלבד.

יונתן רגב: זה היה הסיכום החתום, שאף הוא נחתם מול שרת החינוך.

רונית תירוש: פעם קראתי לפטר את שרת החינוך הקודמת ועכשיו אבקש שיחזירו אותה כי לה אתם מבטיחים להחריג את משרד החינוך.

רונית תירוש: נוציא עצומה שתקרא להחזיר אותה ...

זבולון אורלב: אז יצטרכו להחזיר גם את מר אולמרט ...

יונתן רגב: חברת הכנסת תירוש, תגידי שמשרד האוצר לא יקיים את המחויבויות שלו ומשרד החינוך לא יקיים את מחויבויותיו.

יונתן רגב: יש כאן בעיה.

יונתן רגב: נפגשנו כבר כמה פעמים עם מנכ"ל משרד החינוך, ואתמול נפגשנו עם שר החינוך, ונמשיך להיפגש, כפי שהשר אמר, כדי לפתור את הבעיה.

יונתן רגב: אנחנו כמשרד האוצר לא באים בקטע של: יש רציפות שלטונית, ככה תקיימו, לא מעניין אותנו כלום, אבל אנחנו אומרים שיש כאן בעיה.

יונתן רגב: כאשר הוצגה בפני הממשלה הקודמת ובפני הכנסת הקודמת הצעת התקציב לשנת 2009, שלא עברה, היא התבססה על סיכומים ועל הצעת תקציב שנעשתה בצוותא עם משרד החינוך.

יונתן רגב: כלומר הפער של 14 מיליארד שקל שעליו אתה מדבר לא כולל את כל המחויבויות הללו של משרד החינוך.

יונתן רגב: ההנחה היתה, וכך ההצהרות של שרת החינוך הקודמת, שההתחייבויות יקוימו.

יונתן רגב: לדוגמה, סמנכ"לית המשרד אמרה: אנחנו הולכים לקיים את הצו של השלטון המקומי, ואם לא, הנה אני נותנת לכם התחייבות על מקורות אחרים.

יונתן רגב: היא היתה כל-כך בטוחה.

יונתן רגב: כלומר, לא נכון להציג את זה כדבר שלא התייחסו אליו.

יונתן רגב: בשנה שעברה משרד החינוך השקיע כסף רב במקום השלטון המקומי.

זבולון אורלב: מבחינת הכנסת יש בעיה גדולה מאוד עם ההתחייבויות הללו שהועלמו והוסתרו.

זבולון אורלב: גם מבחינת סדרי שלטון – זה לא איזה הסכם קטן של 5 מיליון שקלים, אלא הסכם על סך מיליארד שקלים ב-5 שנים, עם משמעויות גדולות מאוד.

זבולון אורלב: מה שמרגיז באמת, שניסינו כל פעם להוציא משרת החינוך את המידע כי היו לנו חשדות, כי שמענו הדלפות.

זבולון אורלב: אמרנו: תאמרי את האמת.

זבולון אורלב: בוועדה הזאת האשמתי אותה שהיא אינה אומרת אמת בגין ארבעה דברים, וזה היה אחד מהם.

זבולון אורלב: ועדת החינוך, התרבות והספורט של הכנסת אמורה לפקח על הממשלה ואמורה לקבל את מלוא האינפורמציה ללא כל הסתרות.

זבולון אורלב: מתברר שיש מסמך שמשנה סדרי בראשית, ומיליארד שקל במשרד החינוך ב-5 שנים זה שינוי סדרי בראשית על אף ש"אופק חדש" יכול להיות חיובי מאוד.

גדעון סער: אם יהיה שר חינוך שיישם את המסמך הזה, הוא יסגור את משרד החינוך.

גדעון סער: זאת המשמעות.

גדעון סער: שר חינוך שיחליט ליישם את המסמך הזה על סך מיליארד שקל, מחליט למעשה לסגור את משרד החינוך.

גדעון סער: אני לא מתכוון לסגור את משרד החינוך.

2186: ואיך נותנים הלוואה כאשר מראש ידוע שלא יחזירו אותה?

זבולון אורלב: תודה.

זבולון אורלב: יש לנו שני נציגי הורים שאני מבקש לתת להם רשות דיבור.

זבולון אורלב: ראשון, מר איציק מימון, יושב-ראש ארגון ההורים הארצי, בבקשה, ובקצרה.

זבולון אורלב: אחריך גברת אתי בנימין.

איציק מימון: הילד איננו ואני, אנה אני בא?

איציק מימון: אדוני שר החינוך, יושב-ראש הוועדה חבר הכנסת זבולון אורלב, המנכ"ל ד"ר שושני, יושב-ראש מרכז השלטון המקומי, חברי כנסת, מכובדי.

איציק מימון: כאשר אני שומע כאן את הדברים על המסמך שהוסתר מאתנו, אני קורא כאן לוועדה לפתוח בחקירה בעניין מול משרד החינוך, מול שרת החינוך היוצאת, על ההסתרה של הדברים מאתנו.

איציק מימון: העניין הזה כרגע מוביל אותנו לדיון בנושא הקיצוץ, קיצוץ – איך אמר השר לפני רגע?

איציק מימון: – שיסגור את משרד החינוך.

איציק מימון: מי שמכיר את משרד החינוך ויודע כיצד מערכת החינוך במדינת ישראל מתנהלת וכמה תקציב חסר היום כדי שהמערכת הזאת תמשיך להתנהל כפי שצריך, מבין שאסור לקצץ אפילו שקל אחד.

איציק מימון: צריך להוסיף בשנתיים הקרובות לפחות 1.3 מיליארד שקל על מנת ליישם את מה שמתכננים לעשות במשרד החינוך כדי שהמערכת הזאת תעלה לפחות על דרך המלך.

איציק מימון: נציג משרד האוצר, לא הוגן גם מצדכם שהמסמך שנחתם עם שרת החינוך לא הובא לידיעת הציבור ולידיעת ההורים.

איציק מימון: הרי בילדינו אנו עוסקים.

איציק מימון: אם אתם עושים את זה בצורה כזאת אז באמת-באמת צריך לפתוח כאן בחקירה ולראות איך דברים כאלה קורים וכיצד שר חינוך לא חושב על המשך הפעילות של המשרד כי הוא יודע שיסיים את התפקיד וילך הביתה, ובלבד שייתנו לו שנתיים-שלוש של שקט על מנת שיוכל לסיים את התפקיד ו"אחריי המבול".

איציק מימון: ארגון ההורים הארצי יעמוד איתן, ביחד עם המטה שהוקם בשלטון המקומי, כדי שהדבר הזה לא יקרה.

איציק מימון: ואם נצטרך – ניאבק ונצא לרחובות, ואם נצטרך להשבית ביחד עם מרכז השלטון המקומי ועם ארגון המורים – גם את זה נעשה.

איציק מימון: תודה רבה.

זבולון אורלב: תודה רבה.

זבולון אורלב: רשות הדיבור לגברת אתי בנימין, יושבת-ראש הנהגת ההורים הארצית.

אתי בנימין: כמי שמייצגת כ-200 יושבי-ראש ועדי הורים יישוביים ועירוניים בכל הארץ אני חייבת לומר, מערכת החינוך בשנים האחרונות ספגה קיצוצים שהביאו אותנו אל פי תהום.

אתי בנימין: הקיצוץ הנוסף הזה, או ההסכמים כפי שמדבר עליהם נציג משרד האוצר, הם מכת מוות למערכת החינוך.

אתי בנימין: אנחנו לא יכולים להרשות שזה יקרה.

אתי בנימין: לא ייתכן, אין שעות שהייה לתלמידים, אין שעות שיקומיות לתלמידים, אין תקציבים למניעת נשירה, אין תקציבים למחוננים, אין פסיכולוגים בבתי-הספר, יש קיצוץ בהסעות התלמידים, והבוקר נתבשרתי עוד מן המשרד לביטחון פנים שגם את תקציב אבטחת מוסדות חינוך עומדים לבטל.

אתי בנימין: שיהיה ברור, אנחנו לא מוכנים לקיצוץ הזה ולא ניתן לו יד.

אתי בנימין: אנו רוצים שהילדים שלנו יתקדמו.

אתי בנימין: הילדים שלנו הם העתיד של המדינה ואנו לא מוכנים לגדל כאן

אתי בנימין: עוד דור של בורים ועמי ארצות, בשום פנים ואופן לא.

אתי בנימין: למרות שהנהגת ההורים הארצית מתנגדת באופן חד-משמעי לשביתות, אנחנו מצטרפים למרכז השלטון המקומי ונשבית את הלימודים ביום רביעי הקרוב, ואם יהיה צורך נלך גם לצעדים דרסטיים יותר.

אתי בנימין: תודה רבה.

זבולון אורלב: תודה רבה.

זבולון אורלב: ביקש עוד מר בועז טופורובסקי, יושב-ראש התאחדות הסטודנטים בישראל.

זבולון אורלב: הבטחת שתדבר לא יותר מ-2 דקות.

זבולון אורלב: ביקש את רשות הדיבור גם מר פיני כהן.

זבולון אורלב: כל אחד ממש בדקה.

זבולון אורלב: אנחנו חייבים לסיים בזמן.

דב לאוטמן: אני מבקש לומר לנציג משרד האוצר שההוצאה בחינוך איננה הוצאה.

דב לאוטמן: היא השקעה.

דב לאוטמן: אם לא נעשה את זה ואם לא נראה את זה כהשקעה, לא נראה מערכת חינוך.

דב לאוטמן: כך צריך משרד האוצר להסתכל על זה, וכך אתם צריכים להסתכל על זה.

דב לאוטמן: מותר להגדיל את התקציב.

דב לאוטמן: לא תמיד צריך לקצץ בתקציב.

דב לאוטמן: אם לא תסתכלו על זה כהשקעה, אנחנו בצרה.

23639: אנו הסטודנטים קיבלנו החלטה, שמבחינתנו כל הקיצוץ הזה בתקציב החינוך אינו מקובל.

23639: גם אם נתבשרנו כאן קודם שרוב הגזירות מבחינת שכר הלימוד נפתרו, אנו מבחינתנו ממשיכים עם המאבק.

23639: מחר תהיה השבתה של הלימודים במכללות לשעתיים, גם האוניברסיטה העברית משביתה לשעתיים, וביום רביעי האוניברסיטה בחיפה משביתה לשעה.

23639: אנחנו בקשר הדוק עם מועצת התלמידים כדי לעשות אולי השבתה משותפת של כלל מערכת החינוך במדינת ישראל.

23639: אנחנו מצטרפים כמובן למאבק הזה בכל הכוח ובכל העוז.

זבולון אורלב: תודה רבה.

זבולון אורלב: משפט אחר למר שלמה ב"ק, ראש מכללת "קיי" בבאר-שבע וראש הארגון של ראשי המכללות להכשרת מורים.

שלמה ב"ק: מדברים הרבה על כך שהקושי המרכזי הוא משיכת אנשים טובים שיהיו מורים במערכת.

שלמה ב"ק: מורים טובים לא יבואו למערכת שנמצאת בהתמוטטות.

שלמה ב"ק: אנו צריכים מערכת חזקה ואיתנה, שמתרחבת ולא מתכווצת.

שלמה ב"ק: אנחנו עומדים מאחורי השר, יושב-ראש ועדת החינוך, התרבות והספורט וראשי הארגונים שנמצאים כאן במאבק המשותף.

זבולון אורלב: תודה רבה.

זבולון אורלב: מר פיני כהן, מנהל חוות הנוער הציוני, בשם כפרי הנוער בישראל.

פיני כהן: רציתי להתייחס להצעה לסגור את המינהל לחינוך התיישבותי, שבמסגרתו, במסגרת כפרי הנוער והפנימיות בארץ מתחנכים למעלה מ-20,000 תלמידים שהם משולי החברה בישראל, נוער שנשר ממקומות אחרים, עולים חדשים שלא מצאו את מקומם במערכת הנורמטיבית הרגילה וילדים שהגיעו מרקע סוציו-אקונומי קשה מאוד.

פיני כהן: בכפרים ובפנימיות הללו עושים מלאכה נפלאה ומקדמים אותם לקראת הישגים, כולל במבחני הבגרות.

פיני כהן: המינהל לחינוך התיישבותי הפך להיות גוף מקצועי שמוביל את המערכת הזאת בצורה נפלאה.

פיני כהן: היום, כשאנו צריכים לתת את המענה הנכון לחלק החלש בחברה, אין זה הזמן הנכון לפגוע דווקא באותם כפרים, באותה אוכלוסייה, באותו מינהל שמטפל בילדים הללו ובאוכלוסיית הפריפריה של מדינת ישראל.

זבולון אורלב: שכנעת אותי ואנחנו נכלול את זה בסיכומים.

זבולון אורלב: רשות הדיבור לפרופ' אשר יהלום, בבקשה.

אשר יהלום: אני מייצג כאן את מועצת ארגון הסגל במכללות ובאקדמיה.

אשר יהלום: אני מבקש לומר כמה דברים, ברשותך אדוני היושב-ראש, בקיצור רב.

אשר יהלום: אנחנו מתנגדים כמובן להפחתת התקציב, ובוודאי להפחתה של 9% שדובר עליה הבוקר.

אשר יהלום: אנו סבורים שאין לזה שום מקום, ואם כבר אז צריך תוספת.

אשר יהלום: אנו מתנגדים למעורבות של גורמי חוץ באקדמיה.

אשר יהלום: אני סבור שאנשי תעשייה צריכים לנהל תעשייה, אנשי אקדמיה צריכים לנהל אקדמיה ואנשי צבא צריכים לנהל צבא.

אשר יהלום: יש כן מקום לשינוי ביחסי הכוחות בין המכללות ונציגיהן ובין האוניברסיטאות.

זבולון אורלב: ישיבה בנושא הזה התקיימה בבוקר.

אשר יהלום: אני אומר את הדברים כעת כי לא היתה לנו הזדמנות אחרת.

זבולון אורלב: אני חולק על גישתך.

זבולון אורלב: אם יש לך מה לומר בנושא הקיצוץ בחינוך, תאמר.

זבולון אורלב: אני מתנצל, השר צריך לצאת והישיבה אמורה להסתיים.

אשר יהלום: אנו האנשים שנותנים את השירותים לפריפריה.

אשר יהלום: כפי שאנחנו מתנגדים לתקציב, אנו מתנגדים גם לחלוקה של התקציב כפי שהיא היום.

אשר יהלום: החלק של המכללות, שנותנות את השירותים לפריפריה, קטן ואילו החלק של האוניברסיטאות, שנותנות את השירותים למרכז, המרכז מבחינה כלכלית-חברתית וגם גיאוגרפית, גדול.

אשר יהלום: יש מקום לשינוי בחלוקה הזאת.

אשר יהלום: תודה רבה.

זבולון אורלב: תודה רבה.

זבולון אורלב: אני מבקש לקרוא את סיכום הישיבה, ואני מקווה שחברת הכנסת רונית תירוש תתמוך בו.

זבולון אורלב: הסיכום משקף את הדברים שנאמרו כאן במהלך הישיבה.

זבולון אורלב: ועדת החינוך, התרבות והספורט רשמה לפניה את סקירת שר החינוך ושוכנעה כי הצעות משרד האוצר לממשלה, משמעותן המעשית היא קיצוץ דרמטי ועמוק בתקציב החינוך, וזאת מלבד חוסר בתקציב לביצוע חוקים שונים וקידום נושאים חיוניים שונים במערכת החינוך.

זבולון אורלב: הוועדה שוללת קיצוץ זה, וסבורה כי יש לתת תוספת תקציב כאמור לעיל, כפי שנוהגות כיום מדינות רבות בעולם על רקע המשבר הכלכלי, דוגמת ארצות-הברית, ומדגישה כי מערכת החינוך ספגה ב-7 השנים האחרונות קיצוץ עמוק בסך של כ-4.5 מיליארד שקלים, המהווים כ-250,000 שעות הוראה, וזאת בנוסף לכישלונות של תלמידי ישראל במבחנים הבין-לאומיים ובמבחנים הפנימיים.

זבולון אורלב: אשר על כן דורשת הוועדה מן הממשלה להסיר מסדר היום את הצעת הקיצוץ של משרד האוצר, וכן להקצות תקציב נוסף לביצוע חוקים וקידום מיזמים הכרחיים, ומודיעה כי חבריה, מן הקואליציה ומן האופוזיציה, יפעלו לסיכול קיצוץ זה אם תחליט על כך הממשלה, וזאת מתוך גילוי אחריות לאומית.

זבולון אורלב: כמו כן, הוועדה קובעת כי הסיכומים בין משרד החינוך ובין משרד האוצר באשר לביצוע רפורמת "אופק", לפיהם משרד החינוך התחייב לערוך קיצוץ פנימי בסך מיליארד שקלים ב-5 שנים, לא הוצג בוועדת החינוך, התרבות והספורט ולא אושר בוועדה.

זבולון אורלב: על כן, מבחינת ועדת החינוך, התרבות והספורט הסכם הזה איננו קביל ואין לו שום מעמד מחייב, מה גם שהמסמך לא בוצע בתקופת הממשלה הקודמת שההסכם נעשה בתקופתה.

זבולון אורלב: לפיכך הוועדה פונה לממשלה, לקבוע את תקציב החינוך מבלי לראות את הסיכומים הללו כמחייבים.

זבולון אורלב: כמו כן, הוועדה שוללת את הצעת השינוי המבני של משרד האוצר לסגור את מינהל החינוך ההתיישבותי והחינוך הפנימייתי, באשר היא רואה במינהל זה מסגרת חינוכית חשובה מאוד לתלמידים משכבות חלשות ולחינוך בפריפריה.

זבולון אורלב: עד כאן הסיכומים שלנו.

זבולון אורלב: אנחנו מברכים את שר החינוך במאבק שהוא מנהל ביחד עם אנשי צוותו והמנכ"ל, ביחד עם מרכז השלטון המקומי וארגוני המורים וההורים, וגם חברי הוועדה הצטרפו למאבק הציבורי הזה כדי להביא לידי כך שהחינוך יעמוד בראש סדרי העדיפות הלאומית.

2186: אדוני היושב-ראש, אולי אפשר להוסיף עוד פסקה אחת באשר לשלטון המקומי, שיש להפסיק להטיל מטלות על השלטון המקומי כל עוד לא ניתן תקציב, גם בתחום החינוך.

זבולון אורלב: אנחנו עוסקים בנושא החינוך.

זבולון אורלב: אני מוכן להוסיף שהוועדה דורשת מן הממשלה שלא להטיל מטלות נוספות על מערכת השלטון המקומי מבלי שמטלות אלה יתוקצבו כראוי ובמלואן.

זבולון אורלב: תודה רבה.

זבולון אורלב: הישיבה נעולה.